
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

136. Ίδρυση Γυναικείου Ιερού Ησυχαστηρίου με την 

επωνυμία «Ιερόν Ησυχαστήριον Αγίας Παρα¬ 
σκευής Κοινοπιαστών» του Δήμου Αχίλλειων, Νο¬ 
μού Κερκύρας της Ιερός Μητροπόλεως Κερκύ- 
ρας, Παξών και Διαποντίων Νήσων. 1 

137. Ίδρυση Γυναικείου Ιερού Ησυχαστηρίου με την 

επωνυμία «Ιερόν Ησυχαστήριον Παντοκράτορος 
Καμαρέλας» του Δ. Δ. Αγίων Δούλων του Δήμου 
Εσπερίωντου Ν. Κερκύρας, της Ιερός Μητροπό¬ 
λεως Κερκύρας, Παξών και Διαποντίων Νήσων.. 2 


ΠΡΟΕΔΡΙΚΑ ΔΙΑΤΑΓΜΑΤΑ 

- Ο) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 136 
Ίδρυση Γυναικείου Ιερού Ησυχαστηρίου με την επωνυμία 
«Ιερόν Ησυχαστήριον Αγίας Παρασκευής Κοινοπια- 
στών» του Δήμου Αχίλλειων, Νομού Κερκύρας της Ιε¬ 
ρός Μητροπόλεως Κερκύρας, Παξών και Διαποντίων 
Νήσων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 39 παράγραφος 10 του ν. 590/1977 «Πε¬ 
ρί του Καταστατικού Χάρτου της Εκκλησίας της Ελλά¬ 
δος» (146 τ. Α'). 

β) Των άρθρων 108 και επομένων του Αστικού Κώδικα. 

2. Την υπ’ αριθμ. 2903/22.3.2004 συμβολαιογραφική 
πράξη της Συμβολαιογράφου Κερκύρας Αναστασίας 
Κωνσταντάρα που εδρεύει στα Κανάλια Κέρκυρας, στην 
οδό Μαντζάρου 18, με την οποία ιδρύεται Γυναικείο Ιερό 
Ησυχαστήριο με την επωνυμία «Ιερόν Ησυχαστήριον 
Αγίας Παρασκευής Κοινοπιαστών» του Δήμου Αχίλλειων, 
Νομού Κερκύρας της Ιεράς Μητροπόλεως Κερκύρας, 
Παξών και Διαποντίων Νήσων. 

3. Το υπ’ αριθμ. 588/30.3.2004 έγγραφο του Σεβασμιω- 
τάτου Μητροπολίτου Κερκύρας, Παξών και Διαποντίων 
Νήσων. 

4. Την έγκριση της Ιεράς Συνόδου της Εκκλησίας της 
Ελλάδος, που δόθηκε στην ΚΣΤ'/2.3.2005 συνεδρίαση της 
148ης Συνοδικής Περιόδου. 


5. Τις διατάξεις της υπ’ αριθμ. 37876/ΣΤ5/26.4.2004 
απόφασης του Πρωθυπουργού και της Υπουργού Εθνι¬ 
κής Παιδείας και Θρησκευμάτων «Καθορισμός αρμοδιο¬ 
τήτων Υφυπουργών του Υπουργείου Εθνικής Παιδείας 
και Θρησκευμάτων» (Β' 608). 

Με πρόταση του Υφυπουργού Εθνικής Παιδείας και 
Θρησκευμάτων, αποφασίζουμε: 

Εγκρίνουμε την γενομένη με την υπ’ αριθμ. 2903/ 
22.3.2004 συμβολαιογραφική πράξη της Συμβολαιογρά¬ 
φου Κερκύρας Αναστασίας Κωνσταντάρα, που εδρεύει 
στα Κανάλια Κέρκυρας στην οδό Μαντζάρου 18, ίδρυση 
Γ υναικείου Ιερού Ησυχαστηρίου με την επωνυμία «Ιερόν 
Ησυχαστήριον Αγίας Παρασκευής Κοινοπιαστών» του 
Δήμου Αχίλλειων, Νομού Κερκύρας της Ιεράς Μητροπό¬ 
λεως Κερκύρας, Παξών και Διαποντίων Νήσων. 

Το Ίδρυμα αυτό το οποίο είναι Νομικό Πρόσωπο Ιδιωτι¬ 
κού Δικαίου, τελεί υπό την πνευματική εποπτεία του εκά- 
στοτε Μητροπολίτη Κερκύρας, Παξών και Διαποντίων Νή¬ 
σων και θα διοικείται βάσει του κατωτέρω καταστατικού 
(κανονισμού) αυτού. 

Κυρώνουμε το Καταστατικό (Κανονισμό) του Ιερού Γυ- 
ναικείου Ιδρύματος (Ησυχαστηρίου) με την επωνυμία «Ιε¬ 
ρόν Ησυχαστήριον Αγίας Παρασκευής Κοινοπιαστών» 
του Δήμου Αχίλλειων Νομού Κερκύρας της Ιεράς Μητρο¬ 
πόλεως Κερκύρας, Παξών και Διαποντίων Νήσων, που 
αποτελείται από σαράντα έξι (46) άρθρα και καταχωρίζο¬ 
νται ως κατωτέρω. 

Άρθρο Ιο 

Ίδρυση - έδρα περιουσία του Ησυχαστηρίου 

Στην περιφέρεια του δημοτικού διαμερίσματος Κοινο- 
πιαστώντου Δήμου Αχιλλείωντης Κέρκυρας και στη θέση 
που ονομάζεται «Αγία Παρασκευή» ιδρύεται, Ιερό Κοινο- 
βιακό Ησυχαστήριο μοναχών γυναικών αφιερωμένο στην 
Αγία Παρασκευή, το οποίο θα φέρειτο όνομα «Ιερόν Ησυ¬ 
χαστήριον Αγίας Παρασκευής». Θα είναι Νομικό Πρόσω¬ 
πο Ιδιωτικού Δικαίου μη κερδοσκοπικού αλλά θρησκευτι¬ 
κού χαρακτήρα και το οποίο στη συνέχεια του παρόντος 
θα ονομάζεται μόνο με τη λέξη «Ησυχαστήριο». 

Περιουσία του Ησυχαστηρίου είναι η ακίνητη περιουσία 
η οποία αποκτήθηκε νομότυπα από αγορά, από δωρεά 
των ιδρυτριών και των κατά καιρούς εγκαταβιουσών σ’ 
αυτό μοναχών, καθώς και από άλλη χαριστική αιτία. 

Άρθρο 2ο 

Σκοπός του Ησυχαστηρίου 

Σκοπός της λειτουργίας του Ιερού Ησυχαστηρίου, σύμ- 





























3110 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


φωνα με την μακραίωνη παράδοση της Ορθοδόξου Εκ¬ 
κλησίας, είναι: 

α) Η εν Χριστώ επί τω αυτώ συμβίωση και άσκηση των 
αδελφών, σύμφωνα με τα παραδεδομένα υπό της Ανατο¬ 
λικής Ορθοδόξου Εκκλησίας, η δια βίου αφιέρωσή τους 
στη λατρεία του Θεού και η ηθική και πνευματική αυτών 
τελειοποίηση δια της εργασίας στις τρεις θεμελιώδεις 
αρετές του Μοναχισμού, δηλαδή την παρθενία, την υπα- 
κοή και την ακτημοσύνη. 

β) Η συμπαράσταση προς το πλήρωμα της Εκκλησίας, 
σύμφωνα με τους περί μοναχικής πολιτείας ιερούς κανό¬ 
νες και τις παραδόσεις της Ορθοδόξου Ανατολικής Εκ¬ 
κλησίας. 

γ) Όλες οι αδελφές που εγκαταβιούν ήδη ή που θα προ- 
σέλθουν στο μέλλον στο Ησυχαστήριο, αποτελούν κοινο- 
βιακή Αδελφότητα, που ζει με αποταγή και ακολουθεί τα 
θέσμια των Κοινοβιακών Μονών. Όλες οι αδελφές του 
Ησυχαστηρίου πρέπει να ζουν αγνή και ανεπίληπτη ζωή. 

Άρθρο 3ο 

Πόροι του Ησυχαστηρίου 
Πόροι του Ησυχαστηρίου είναι οι ακόλουθοι: 
α) Εισφορές των εισερχομένων προς εγκαταβίωση στο 
Ησυχαστήριο ευσεβών γυναικών σε χρήμα ή σε κτήματα 
ή σε οποιοδήποτε άλλο είδος. 

β) Τα αφιερώματα στο Ησυχαστήριο με δωρεά ή αιτία 
θανάτου ή δια κληρονομιάς ή κληροδοσίας ή και καθολι¬ 
κού καταπιστεύματος κτήματα ή άλλα κινητά πράγματα 
οποιασδήποτε φύσης ως και οι πρόσοδοι απ’ αυτά. 

γ) Τα χρηματικά ποσά τα οποία προσκτώνται από εργα¬ 
σία των μελών του ησυχαστηρίου (χειροτεχνίες, ζωγρα¬ 
φική, ραπτική κλπ.), έσοδα από τον Ιερό Ναό και από τυ¬ 
χόν λαχειοφόρους αγορές ή από οικονομική ενίσχυση - 
δωρεές ιδιωτών ή του Δημοσίου και 
δ) Από οποιαδήποτε άλλη πηγή. 

Όλοι οι παραπάνω πόροι χρησιμοποιούνται για τις ανά¬ 
γκες του Ησυχαστηρίου και των μοναζουσών που εγκα- 
ταβιούν σ’ αυτό, επαφίεται δε το δικαίωμα στη Γεροντία, 
τμήμα των πόρων νατό χρησιμοποιήσει εν καιρώ για έκτα¬ 
κτη πνευματική δράση του Ησυχαστηρίου που τυχόν θα 
εμφανισθεί, καθώς και για φιλανθρωπίες, κτλ. 

Άρθρο 4ο 

Κανονικές δικαιοδοσίες του οικείου Επισκόπου - 
Μητροπολίτου 

Το Ησυχαστήριο διατελεί υπό την κανονική δικαιοδοσία 
και πνευματική εποπτείατου Σεβασμιώτατου Μητροπολίτη 
Κερκύρας, Παξών και Διαποντίων Νήσων, ο οποίος: 

α) Μνημονεύεται σ’ όλες τις ιερές ακολουθίες καθώς 
ορίζει η τάξη της Ορθοδόξου Εκκλησίας. 

β) Ασκεί την ανωτάτη πνευματική εποπτεία πατρικά και 
προστατευτικά στο Ησυχαστήριο και παρακολουθεί την 
ομαλή λειτουργία του, σύμφωνα με τους Θείους και Ιε¬ 
ρούς Κανόνες και με τον παρόντα Κανονισμό. 

γ) Δίνει την ευλογία στην Ηγουμένη που εκλέγει η Αδελ¬ 
φότητα και την εγκαθιδρύει σύμφωνα με το Τυπικό της 
Ορθοδόξου Εκκλησίας. 

δ) Εγκρίνει τις αποφάσεις της Γεροντίας σχετικά με τις 
κουρές των μοναχών, οι οποίες τελούνται από τον ίδιο ή, 
κωλυόμενου αυτού, κατόπιν ευλογίας του από τον Πνευ¬ 
ματικό του Ησυχαστηρίου. 

ε) Εγκρίνει την απόφαση της Γ εροντίας για την μετά- 
πεμψη αδελφής σε άλλη Ιερά Μονή ή Ησυχαστήριο και 
για την εγκαταβίωση σε αυτό αδελφής που προέρχεται 
από άλλη μονή ή ησυχαστήριο. 

στ) Παρέχει άδεια απουσίας μεγαλύτερη των 30 ημε¬ 
ρών, ύστερα από πρόταση της Γερόντιας, στις αδελφές 
του Ησυχαστηρίου. 


ζ) Ασκεί έλεγχο κατά οποιοσδήποτε παρεκτρεπομένης 
αδελφής του ιερού Ησυχαστηρίου, σύμφωνα με τους Ιε¬ 
ρούς Κανόνες, ανακρίνει τα κανονικά παραπτώματα των 
μοναχών που διαβιούν σ’ αυτό και παραπέμπει αυτές στο 
αρμόδιο Εκκλησιαστικό Δικαστήριο. 

η) Εγκρίνει και διορίζει τον προτεινόμενο από την Γ ερο¬ 
ντία του Ησυχαστηρίου εφημέριο και πνευματικό και έχει 
την πνευματική εποπτεία για την σωστή άσκηση των κα¬ 
θηκόντων τους, σύμφωνα με τον παρόντα Κανονισμό και 
τους Ιερούς Κανόνες της Εκκλησίας. 

θ) Εγκρίνει κάθε τροποποίηση του παρόντος Κανονι¬ 
σμού, την οποία θα αποφασίσει η Γ εροντία και θα ψηφίσει 
η Αδελφότητα του Ησυχαστηρίου. 

Άρθρο 5ο 

Περί Εφημερίου και Πνευματικού 

α) Ο εφημέριος και ο πνευματικός του Ησυχαστηρίου 
καμία ανάμειξη δεν έχουν στα της διοίκησης του Ησυχα¬ 
στηρίου, παραμένουν δε σε οίκημα έξω απ’ αυτό όπου και 
διαιτούνται. 

β) Ο εφημέριος και ο πνευματικός του Ησυχαστηρίου 
προτείνονται από την Γ εροντία στον Σεβασμιώτατο Μη¬ 
τροπολίτη Κερκύρας και Παξών, από τον οποίο διορίζο¬ 
νται. Ο πνευματικός του Ησυχαστηρίου μπορεί να είναι 
και εφημέριος αυτού. 

γ) Ο εφημέριος και ο πνευματικός του Ησυχαστηρίου εί¬ 
ναι δυνατό να παυθούν, ύστερα από αιτιολογημένη από¬ 
φαση της Γ εροντίας που εγκρίνεται από τον Σεβασμιώτα¬ 
το Μητροπολίτη Κερκύρας και Παξών. Σε περίπτωση που 
πέσουν σε κανονικό παράπτωμα ή αίρεση, τότε μπορούν 
να παυθούν από μόνο τον Μητροπολίτη. 

Άρθρα 6ο-11ο 
Περί της Αδελφότητος 

Άρθρο 6 

Μέλος της Αδελφότητας του Ησυχαστηρίου αποτελεί η 
δόκιμη που κείρεται μοναχή στο Ησυχαστήριο ή η μοναχή 
που προέρχεται από άλλο Ησυχαστήριο ή Μονή και εγ- 
γράφεται νόμιμα στο Μοναχολόγιο, ύστερα από απόφα¬ 
ση της Γ εροντίας η οποία εγκρίνεται από τον Σεβασμιώ¬ 
τατο Μητροπολίτη Κερκύρας και Παξών. Για να γραφεί 
μία μεταξύ των μελών του Ησυχαστηρίου ως δόκιμη, 
απαιτείται απόφαση της Γ εροντίας μετά από αίτηση της 
ενδιαφερομένης, η οποία πρέπει να έχει νόμιμη ηλικία, να 
είναι άγαμη ή χήρα εν ζωή ή λόγω θανάτου, να έχει αρτι- 
μέλεια και υγεία σωματική και πνευματική. 

Άρθρο 7 

Γ ια να καρεί μια μοναχή, πρέπει να υποστεί δοκιμασία 
από ένα μέχρι τρία χρόνια. Η Γερόντια, μετά τη συμπλή¬ 
ρωση της τριετίας, μπορεί να παρατείνει το χρόνο δοκι¬ 
μασίας, ανάλογα με την προσαρμοστικότητα της δοκιμα- 
ζομένης προς τα μοναχικά θέσμια, ή να την απολύσει ως 
αδόκιμη. Στις κρίσεις για την αδοκιμότητα προς κουρά 
λαμβάνονται υπόψη μόνο συγκεκριμένες πράξεις που 
αντίκεινται στην ηθική και το μοναχικό βίο. 

Άρθρο 8 

Οι τριχοκουρές των δοκίμων γίνονται μετά από απόφα¬ 
ση της Γ εροντίας την οποία εγκρίνει ο Σεβασμιώτατος 
Μητροπολίτης Κερκύρας, ο οποίος καθορίζει την ημέρα 
τελέσεωςτης κουράς κατά την τάξη του Ευχολογίου από 
τον ίδιο, ή -κατόπιν ευλογίας του- από τον πνευματικό του 
Ησυχαστηρίου. 

Άρθρο 9 

Κουρά θεωρείται ακόμα και η «ρασοευχή» που συνο- 

δεύεται με τριχοκουρά. Κάθε αδελφή από την ημέρα της 
ρασοφορίας με τριχοκουρά -ή, αν προέρχεται από άλλη 
μονή, από την ημέρα εισδοχής της στο Ησυχαστήριο-εγ- 
γράφεται στο Μοναχολόγιο και θεωρείται τακτικό μέλος 
του Ησυχαστηρίου. 

Άρθρο 10 

Οι αδελφές του Ησυχαστηρίου δεν έχουν δική τους περι¬ 
ουσία. Γιατο λόγο αυτό πριν την κουρά η Γεροντία υπενθυ¬ 
μίζει στην δόκιμη ότι μπορεί να διαθέσει όπως θέλει την πε¬ 
ριουσία της, ή να την αφιερώσει στο Ησυχαστήριο. Μετά 
την κουρά όμως η προσωπική της περιουσία περιέρχεται 
στο Ησυχαστήριο, σύμφωνα με την ισχύουσα νομοθεσία. 

Άρθρο 11 

Εάν κάποια αδελφή ή δόκιμη αποχωρήσει με τη θέλησή 
της από το Ησυχαστήριο, δεν γίνεται εκ νέου δεκτή σ’ αυ¬ 
τό, παρά μόνο μία φορά με ειλικρινή μετάνοια και εφόσον 
αυτό το εγκρίνει η Γεροντία. Η δόκιμη η οποία απομακρύ¬ 
νεται ή αποχωρεί από το κοινόβιο δικαιούται να πάρει την 
περιουσία την οποία αφιέρωσε σ’ αυτό. Κάθε αδελφή 
μπορεί να εισφέρει όση προίκα διαθέτει. Σε περίπτωση 
όμως αποχώρησής της με τη θέλησή της ή αποβολής - με¬ 
τά τη ρασοφορία με τριχοκουρά - λόγω πειθαρχικού πα¬ 
ραπτώματος θα παίρνει τα απολύτως αναγκαία και τα 
υπόλοιπα θα παραμείνουν υπέρ της αδελφότητας. 

Άρθρα 12ο-33ο 
Διοικητικά όργανα 

Άρθρο 12 

Τα όργανα διοικήσεως του Ησυχαστηρίου είναι: 

α) η Ηγουμένη, 

β) η Γ εροντία και 

γ) η Σύναξη της Αδελφότητας. 

Άρθρο 13 

Ο αριθμός των μελών της Γερόντιας εκτός από την 
Ηγουμένη ορίζεται σε δύο (2). Στην περίπτωση κατά την 
οποία ο αριθμός των αδελφών του Ησυχαστηρίου ξεπε- 
ράσειτις δεκαπέντε (15), σε τέσσερα (4). Η Γερόντια θε¬ 
ωρείται σε απαρτία όταν είναι παρούσες εκτός από την 
Ηγουμένη και δύο (2) τουλάχιστον μέλη εφόσον τα μέλη 
είναι τέσσερα. Όταν όμως τα μέλη της Γερόντιας είναι 
τρία, τότε απαρτία θεωρείται η προσέλευση ενός ακόμα 
μέλους τουλάχιστον εκτός από την Ηγουμένη. 

Άρθρο 14 

Η Σύναξη της Αδελφότητας βρίσκεται σε απαρτία όταν 
παρευρίσκονταιτα δύο τρία (2/3) από τα τακτικά μέλη της 
και συγκαλείται από την Ηγουμένη όσες φορές παρου- 
σιασθεί ανάγκη ή όταν ζητηθεί αυτό εγγράφως από δύο 
τουλάχιστον μέλη της Γεροντίας ή από το 1/3 των μελών 
της Αδελφότητας. 

Άρθρο 15 

Η Ηγουμένη που είναι η πνευματική μητέρα της αδελφό¬ 
τητας ασκεί κάθε πνευματική εξουσία σ’ όλες τις αδελφές 
- μέλη του Ησυχαστηρίου, παρακολουθεί άγρυπνα και 
εποπτεύει τη ζωή καθεμιάς απ’ αυτές, καθώς και την όλη 
λειτουργία του Ησυχαστηρίου, ρυθμίζουσα την με αφο¬ 
σίωση ευσέβεια και φόβω Θεού εγκαταβίωσή τους. Επο¬ 
πτεύει αυστηρά την ακριβή τήρηση απ’ αυτές των θρη¬ 
σκευτικών και μοναχικών καθηκόντων και υποχρεώσεων, 
δίνοντας κάθε φορά αυτή πρώτη το παράδειγμα. Επαγρυ- 
πνεί τέλος για την πλήρη και επακριβή εκτέλεση των δια- 
κονημάτων που ανατίθεται σε κάθε μια από τις αδελφές. 

Άρθρο 16 

Η Ηγουμένη πρόί'σταται των Συνελεύσεων της Γερό¬ 


ντιας, καθώς και των Συνάξεων της Αδελφότητας. Σε πε¬ 
ρίπτωση κωλύματος αναπληρώνεται από μέλος της Γε¬ 
ρόντιας που καθορίζεται απ’ αυτή. Όσες φορές η Ηγου¬ 
μένη - λόγω εξαιρετικού κωλύματος που προέρχεται από 
παρατεταμένη σοβαρή ασθένεια - αδυνατεί να ασκήσειτα 
καθήκοντά της, διορίζει αναπληρώτρια από τα μέλη της 
Γ εροντίας μέχρι την ανάρρωσή της. 

Άρθρο 17 

Η Ηγουμένη αναδεικνύεται με εκλογή, όπως επίσης και 
τα μέλη της Γ εροντίας, αν στο Ησυχαστήριο εγκαταβιούν 
τουλάχιστον 5 αδελφές, διαφορετικά την Ηγουμένη και 
τα μέλη της Γεροντίας διορίζει ο Μητροπολίτης Κερκύ- 
ρας και Παξών, όπως ορίζει ο ν. 590/1977, και ο διορισμός 
τους ισχύει όσο οι αδελφές είναι λιγότερες των 5. Όταν 
όμως συμπληρωθεί ο αριθμός των 5 αδελφών που εγκα- 
ταβιούν στο Ησυχαστήριο, τότε γίνεται εκλογή για την 
ανάδειξη της Ηγουμένης και στη συνέχεια, μετά την επι¬ 
κύρωση της εκλογής της Ηγουμένης -όπως ορίζεται κα¬ 
τωτέρω- για την ανάδειξη των μελών της Γερόντιας. Η 
Ηγουμένη που αναδεικνύεται με εκλογή είναι ισόβια. Η 
Ηγουμένη εκλέγεται κατά πλειοψηφία από τα τακτικά μέ¬ 
λη του Ησυχαστηρίου που έχουν δικαίωμα ψήφου, δηλα¬ 
δή από τις αδελφές που συμπλήρωσαν τριετία από τη με 
τριχοκουρά ρασοφορία τους. 

Άρθρο 18 

Η Ηγουμένη είναι ισόβια, εκτός εάν αποδειχθεί ανεπαρ¬ 
κής σωματικώς ή πνευματικώς ή εκτραπεί σοβαρά, ή υπο- 
πέσει σε ηθικά παραπτώματα ή αίρεση. Αν μετά από δύο 
έγγραφες παρατηρήσεις της Γ εροντίας και μία της Σύνα¬ 
ξης της Αδελφότητας, η οποία συγκαλείται για αυτό το 
σκοπό από τη Γερόντια, δεν επανορθωθεί και συνεχίσει 
να εκτρέπεται, παύεται με απόφαση των δύο τρίτων (2/3) 
των τακτικών μελών της Σύναξης της Αδελφότητας. Η 
απόφαση αυτή γνωρίζεται στον Σεβασμιώτατο Μητροπο¬ 
λίτη Κερκύρας, Παξών καιΔιαποντίων Νήσων, απάτην Γε¬ 
ρόντια. Μετά η Γερόντια προβαίνει σε προκήρυξη εκλο¬ 
γών για την ανάδειξη της Ηγουμένης, σύμφωνα με αυτά 
που καθορίζονται στον παρόντα Κανονισμό, αφού εκλέξει 
ένα από τα μέλη της Τοποτηρήτρια στη θέση της Ηγου¬ 
μένης που χηρεύει, η οποία και προεδρεύει της Γεροντίας 
καθώς και της σε Σύναξη Αδελφότητας. 

Άρθρο 19 

Η ημέρα της εκλογής της Ηγουμένης ορίζεται από την 
Γερόντια το βραδύτερο μέσα σε δεκαπέντε (15) μέρες 
από την κένωση της θέσης, είτε λόγω θανάτου είτε λόγω 
παραίτησης ή απαλλαγής. Αυτή ανακοινώνεται από την 
Τοποτηρήτρια στην Αδελφότητα επίτρεις εν συνεχεία μέ¬ 
ρες κατά την ώρα της εστίασης στην Τράπεζα, από τις 
οποίες η πρώτη πέντε (5) τουλάχιστον μέρες πριν από την 
εκλογή. 

Άρθρο 20 

Η Εφορευτική Επιτροπή της διεξαγωγής των εκλογών 
αποτελείται από την Τοποτηρήτρια και από δύο άλλες 
αδελφές, εκείνες που φέρουν τα πρεσβεία στην ιεραρχία 
του Ησυχαστηρίου. Σε περίπτωση κωλύματος κάποιας 
από τα μέλη της Εφορευτικής Επιτροπής, αντικαθίσταται 
από τη επόμενη που έχει τα πρεσβεία και ούτω καθεξής. 

Άρθρο 21 

Υποψήφιες για το αξίωμα της Ηγουμένης θεωρούνται 
όλες οι αδελφές που έχουν συμπληρώσει πέντε έτη από 
την κουρά τους στο Ησυχαστήριο ή από την ημέρα εγ¬ 
γραφής τους στο Μοναχολόγιο, αν προέρχονται από άλ¬ 
λη μονή. 

Άρθρο 22 

α) Η εκλογή της Ηγούμενης γίνεται ενώπιον της Εφο¬ 
ρευτικής Επιτροπής με μυστική ψηφοφορία στο Ναό του 
Ησυχαστηρίου κεκλεισμένων των θυρών, μετά τη Θεία 
Λειτουργία και αφού οι προετοιμασμένες γι’ αυτό μονα¬ 
χές μεταλάβουν των Αχράντων Μυστηρίων. 

β) Εντός του Ναού παραμένουν η Εφορευτική Επιτροπή 
και μόνο οι αδελφές που έχουν δικαίωμα ψήφου. Όλες οι 
αδελφές που έχουν δικαίωμα ψήφου έχουν την υποχρέω¬ 
ση να προσέλθουν στην ψηφοφορία, εκτός εάν έχουν σο¬ 
βαρότατο λόγο υγείας. Η εκλογή είναι ισχυρή όταν συμ¬ 
μετέχουν σε αυτή τα 2/3 των αδελφών, αν κάποιες από τις 
αδελφές δεν προσέλθουν με δική τους υπαιτιότητα, οι 
οποίες υπόκεινται σε πειθαρχικές ποινές. 

γ) Η Πρόεδρος της Εφορευτικής Επιτροπής καλεί τις 
αδελφές να προσέλθουν στην ψηφοφορία, από τη νεώτε- 
ρη προς την πρεσβύτερη, κατά τα πρεσβεία κουράς. Κά¬ 
θε ψηφοφόρος παίρνει από την πρόεδρο της Επιτροπής 
φάκελο σφραγισμένο με τη σφραγίδα του Ησυχαστηρίου 
και μονογεγραμμένο από την ίδια κατά την ώρα της πα¬ 
ράδοσης, στον οποίο περιέχεται φύλλο λευκού χαρτιού 
σφραγισμένο και αυτό και μονογεγραμμένο, και αφού 
απομακρυνθεί σε μια προκαθορισμένη γωνιά του ναού 
γράφει μυστικά και ιδιόχειρα στο ψηφοδέλτιο, ανεπηρέα¬ 
στα και χωρίς προσωποληψία, το όνομα της αδελφής που 
προτείνεται απ’ αυτή για το αξίωμα της Ηγουμένης, την 
οποία θεωρεί ότι συγκεντρώνει τα περισσότερα πνευμα¬ 
τικά και διοικητικά προσόντα. 

δ) Η αναγραφή περισσοτέρων του ενός ονόματος, οι 
μουτζούρες και σημάδια που τυχόν τεθούν στο ψηφοδέλ¬ 
τιο, το καθιστούν άκυρο. 

ε) Μετά την αναγραφή του ονόματος στο ψηφοδέλτιο, 
η ψηφοφόρος το διπλώνει, το τοποθετεί μέσα στο φάκε¬ 
λο και στη συνέχεια προσέρχεται και το ρίχνει στο σφρα¬ 
γισμένο ψηφοδόχο κιβώτιο που βρίσκεται ενώπιον της 
Εφορευτικής Επιτροπής και στη συνέχεια προσυπογρά¬ 
φει τον ονομαστικό κατάλογο των ψηφοφόρων αδελφών, 
τον οποίο τηρεί η Πρόεδρος. 

στ) Στην περίπτωση αγράμματης μοναχής, καλεί αυτή 
την Πρόεδρο της εφορευτικής Επιτροπής ιδιαιτέρως, στην 
οποία και υποδεικνύει να αναγράψει το όνομα της εκλογής 
της και το ψηφοδέλτιο ρίχνει η ίδια μέσα στην ψηφοδόχο. 

ζ) Μετά το τέλος της ψηφοφορίας και εφόσον όλες οι μο¬ 
ναχές της Αδελφότητας εξάσκησαν το δικαίωμα της ψη¬ 
φοφορίας, η Εφορευτική Επιτροπή αφού ανοίξει το ψηφο¬ 
δόχο κιβώτιο, προβαίνει με τη σειρά στην εξαγωγή κάθε 
φακέλου και καταχωρεί το αποτέλεσμα της ψηφοφορίας 
στο βιβλίο πρακτικών του Ησυχαστηρίου, όπου φαίνονται 
οι ψήφοι τις οποίες πήρε κάθε μια από τις υποψήφιες κατά 
την εκλογή από τις αδελφές του Ησυχαστηρίου που ψήφι¬ 
σαν και στη συνέχεια στο ίδιο Πρακτικό καταχωρείται αριθ¬ 
μητικά ο αριθμός των ψήφων, τις οποίες πήρε κάθε μια από 
τις υποψήφιες και ο αριθμός των ψήφων τις οποίες πήρε η 
πλειοψηφήσασα αδελφή του Ησυχαστηρίου. 

η) Ηγουμένη αναδεικνύεται η αδελφή που θα συγκε¬ 
ντρώσει την απόλυτη πλειοψηφία (50% +1) των ψήφων 
των αδελφών που ψήφισαν. 

θ) Σε περίπτωση που καμία αδελφή δεν συμπληρώσει 
την απαιτούμενη πλειοψηφία, η ψηφοφορία επαναλαμβά¬ 
νεται με την ίδια διαδικασία, με υποψήφιες τις δύο αδελ¬ 
φές που συγκέντρωσαν κατά την πρώτη ψηφοφορία τις 
περισσότερες ψήφους. Αν στη δεύτερη θέση των προτι- 
μήσεωντων αδελφών βρίσκονται περισσότερες της μιας, 
συμμετέχουν όλες στη δεύτερη ψηφοφορία, 
ι) Μετά την ολοκλήρωση και της δεύτερης ψηφοφο¬ 


ρίας, καταμετρούνται οι ψήφοι και καταγράφονται στο Βι¬ 
βλίο Πράξεων, κατά τα ανωτέρω (παρ. ζ). Ψηφοδέλτια 
που αναγράφουν άλλο όνομα από τις υποψήφιες της δεύ¬ 
τερης ψηφοφορίας θεωρούνται άκυρα. Σε περίπτωση 
ισοψηφίας δύο αδελφών, η εκλογή δεν επαναλαμβάνεται, 
αλλά προκρίνεται εκείνη που έχει τα πρεσβεία κουράς, 
ανεξάρτητα αν έγινε μοναχή στο Ησυχαστήριο ή προήλ¬ 
θε από άλλη μονή ή ησυχαστήριο. 

ια) Μετά την ολοκλήρωση της εκλογής της υπογράφει 
στο Πρακτικό της Εφορευτικής Επιτροπής η αναδειχθεί- 
σα Ηγουμένη, έπειτα η Εφορευτική Επιτροπή και όλες οι 
αδελφές που ψήφισαν. 

ιβ) Αντίγραφο της Πράξης αυτής για την εκλογή της 
Ηγουμένης -εφόσον μέσα στις επόμενες τρεις ημέρες δεν 
υπάρξει ένσταση κατά του αποτελέσματος ή της διαδικα¬ 
σίας της Εκλογής- στέλνεται στον οικείο Μητροπολίτη 
προς έγκριση και ακόμη ένα αναρτάται, με τη μέριμνα της 
Εφορευτικής Επιτροπής, στην είσοδο του Ιερού Ναού για 
οκτώ μέρες από την εκλογή. 

Άρθρο 23 

Μέσα σε τρεις (3) μέρες από την ημέρα της ψηφοφο¬ 
ρίας οποιοδήποτε τακτικό μέλος του Ησυχαστηρίου μπο¬ 
ρεί να υποβάλει ένσταση κατά του αποτελέσματος της 
εκλογής της Ηγουμένης στη Γεροντία, η οποία είναι υπο¬ 
χρεωμένη να συγκαλέσει εντός της επομένης ημέρας την 
Σύναξη της Αδελφότητας, η οποία και αποφασίζει κατά 
πλειοψηφία για την αποδοχή της ένστασης και την ακύ¬ 
ρωση ή όχι της εκλογής. 

Σε περίπτωση αποδοχής της ένστασης, ακυρώνεται η 
εκλογή της Ηγουμένης που ψηφίστηκε και την ίδια στιγμή 
ορίζεται ημερομηνία εκλογής όχι πέρα των δέκα (10) ημε¬ 
ρών από την απόφαση της σε Σύναξη της Αδελφότητας. 

Άρθρο 24 

Η εγκατάσταση της νέας Ηγουμένης γίνεται από τον Σε- 
βασμιώτατο Μητροπολίτη Κερκύρας, Παξών καιΔιαποντίων 
Νήσων σύμφωνα με αυτά που καθορίζονται από το τυπικό. 

Άρθρο 25 

Η Γ εροντία με την Ηγουμένη ως Πρόεδρο ασκεί τη διοί¬ 
κηση του Ησυχαστηρίου. Αυτή αποφασίζει κατά πλειοψη¬ 
φία για κάθε ζήτημα διοικητικό και διαχειριστικό που αφο¬ 
ρά το Ησυχαστήριο. Εκλέγει επίσης έκτων μελώντηςτην 
Οικονόμο και τη Γραμματέα του Ησυχαστηρίου. Η Γερό¬ 
ντια μπορεί να αναθέσει καθήκοντα Γραμματέως και σε 
αδελφή που δεν αποτελεί μέλος της, η οποία παρίσταται 
μεν στις συνεδριάσεις της Γεροντίας αλλά δεν έχει δικαί¬ 
ωμα ούτε λόγου ούτε ψήφου. Η Γ εροντία υπό την προε- 
δρίατης Ηγουμένης ασκεί και πειθαρχική εξουσία και τον 
προσήκοντα έλεγχο στις αδελφέςτου Ησυχαστηρίου που 
υποπίπτουν σε πειθαρχικά παραπτώματα σύμφωνα με 
αυτά που καθορίζονται στον παρόντα. Τέλος η Γερόντια 
αποφασίζει και για κάθε άλλο ζήτημα για το οποίο προ¬ 
βλέπουν οι διατάξεις του παρόντος. 

Άρθρο 26 

Τα μέλη της Γεροντίας εκλέγονται για πενταετή θητεία 
και έχουν την δυνατότητα να επανεκλέγονται απεριόρι¬ 
στα. Πριν τη λήξη της θητείας τους διενεργούνται εκλο¬ 
γές για την ανάδειξη νέας Γ εροντίας. Γ ια την εκλογή των 
μελών της Γερόντιας ισχύουν όσα ορίζονται και για την 
εκλογή της Ηγουμένης. Υποψήφιες είναι όλα τα τακτικά 
μέλη της Αδελφότητας, ενώ κάθε ψηφοφόρος αναγράφει 
στο ψηφοδέλτιο τόσα ονόματα, όσα -εκτός από την Ηγου¬ 
μένη- απαρτίζουν τη Γεροντία, με προτίμηση σε αυτές 
που διαθέτουν μόρφωση και διοικητικές ικανότητες. 

Κατά την περίπτωση κένωσης μιας μόνο θέσεως, τα 
εναπομείναντα μέλη της Γεροντίας εκλέγουν μέσα σε δε¬ 
καπέντε μέρες εκείνη που θα αναπληρώσει το κενό, μέχρι 
την λήξη της θητείας της Γ εροντίας και αποστέλλει το 
σχετικό Πρακτικό στον Μητροπολίτη για έγκριση. Αυτό 
μπορεί να συμβεί μόνο μία φορά κατά τη διάρκεια της θη¬ 
τείας της Γ εροντίας, ενώ σε περίπτωση δεύτερης κενώ- 
σεως υποχρεωτικά και μέσα σε δεκαπέντε ημέρες διε- 
νεργούνται εκλογές. 

Άρθρο 27 

Η Γεροντία συνεδριάζει προσκαλούμενη από την Ηγου- 
μένη όσες φορές υπάρχει ανάγκη. Τα προς συζήτηση θέ¬ 
ματα κατά τις συνεδριάσεις της Γ εροντίας εισηγείται η 
Ηγουμένη. Σε κάθε συνεδρίαση τηρούνται λεπτομερή 
πρακτικά, τα οποία καταχωρούνται στο οικείο βιβλίο πρα¬ 
κτικών, υπογραφόμενα από όλα τα μέλη της και από την 
Γραμματέα, η οποία παραβρίσκεται στις συνεδριάσεις 
χωρίς ψήφο, εκτός από την περίπτωση κατά την οποία εί¬ 
ναι μέλος της Γερόντιας. Οι αποφάσεις της Γερόντιας 
παίρνονται κατά πλειοψηφία. Σε περίπτωση ισοψηφίας 
θεωρείται υπερισχύουσα η γνώμη των μελών, με τα οποία 
συγκαταλέγεται η γνώμη της Ηγουμένης. Όλα τα μέλη 
οφείλουν κατά την διάρκεια της συνεδρίασης να συμπε- 
ριφέρονται μεταξύ τους με απόλυτο σεβασμό και σεμνο- 
πρέπεια στο πρόσωπο της Ηγουμένης. Αυτές που τυχόν 
διαφωνούν σε κάποιο ζήτημα, πρέπει με σεμνότητα και 
ευλάβεια να διατυπώνουν τη γνώμη τους, εκθέτοντας αυ¬ 
τή σαφώς και με πραότητα. 

Άρθρο 28 

Μέλος της Γ εροντίας που αρνείται να συμμετάσχει και 
δεν προσέλθει σε τρεις συνεχόμενες συνεδριάσεις της 
Γερόντιας, ή έγινε σωματικά ή πνευματικά ανίκανο ή 
εκτράπηκε σε σοβαρά παραπτώματα, αν μετά τρεις έγ¬ 
γραφες παρατηρήσεις, από τις οποίες οι δύο πρώτες από 
τη Γ εροντία η δε τρίτη από την Αδελφότητα, η οποία συ- 
γκαλείται για το σκοπό αυτό από την Γ εροντία, δεν σω¬ 
φρονίστηκε, παύεται με απόφαση της Αδελφότητας, η 
οποία συνέρχεται με την πρόσκληση της Γερόντιας, και 
αντικαθίσταται με άλλο, σύμφωνα με όσα ορίζονται στο 
άρθρο 26 του παρόντος. 

Άρθρο 29 

Η Γερόντια ορίζει ένα από τα μέλη της, εκτός από την 
Ηγουμένη, για την άσκηση των καθηκόντων της Οικονό¬ 
μου - Ταμίου. Η Ταμίας υπό την εποπτεία της Ηγουμένης 
εκτελεί υπεύθυνα κάθε είσπραξη ή πληρωμή υποχρεού- 
μενη να εκδίδει για κάθε μια απ’ αυτές διπλότυπες αριθ- 
μημένες αποδείξεις ιδιαιτέρου βιβλίου αποδείξεων, κάθε 
μία από τις οποίες είναι αριθμημένη και υπογεγραμμένη 
από την Ηγουμένη και φυλάσσει σε ιδιαίτερο φάκελο τα 
δικαιολογητικά κάθε δαπάνης και πληρωμής. Επίσης τη¬ 
ρεί αυτή το βιβλίο εσόδων και εξόδων του Ησυχαστηρίου 
καθώς και τα βιβλία του Ταμείου και τα δύο βιβλία αυτά 
υποχρεωτικά αριθμημένα και μονογεγραμμένα σε κάθε 
σελίδα απάτην Ηγουμένη. Εισπράττει με διπλότυπη από¬ 
δειξη αριθμημένη κάθε εισφορά χριστιανού υπέρ του 
Ησυχαστηρίου, την οποία και αμέσως αντιγράφει στο οι¬ 
κείο βιβλίο υπ’ ευθύνη της και η οποία απόδειξη πρέπει να 
είναι μονογεγραμμένη από την Ηγουμένη. Μετά τη λήξη 
κάθε έτους η Ταμίας συντάσσει εποπτευόμενη από την 
Ηγουμένη μέσα στο μήνα Ιανουάριο του επομένου έτους 
το σχετικό απολογισμό των εσόδων και εξόδων του Ησυ¬ 
χαστηρίου στον οποίο αναγράφονται τα από κάθε πηγή 
πραγματοποιηθέντα καθ’ όλο το λήξανέτος έσοδα καθώς 
και τις κάθε φύσης δαπάνες που έγιναν από το Ησυχα¬ 


στήριο. Ο απολογισμός αυτός που υπογράφεται από την 
Ηγουμένη και την Ταμία, υποβάλλεται προς τελική έγκρι¬ 
ση στην Σύναξη της Αδελφότητας. 

Άρθρο 30 

Η Γραμματέαςτου Ησυχαστηρίου, πέρα από τη συμμε¬ 
τοχή της στις συνεδριάσεις της Γερόντιας καιτηντήρηση 
του Βιβλίου Πράξεων της Γερόντιας και της Αδελφότη¬ 
τας, διατηρεί και ενημερώνει το Βιβλίο Δοκίμων, το Μονα- 
χολόγιο, το Βιβλίο Κτηματολογίου, το Βιβλίο Πρωτοκόλ¬ 
λου εισερχομένων και εξερχομένων εγγράφων καθώς και 
το Αρχείο του Ησυχαστηρίου. 

Άρθρο 31 

Οι συμβάσεις εκποίησης ακινήτων επιτρέπονται, ύστερα 
από ευλογία του Σεβασμιωτάτου Μητροπολίτου Κερκύρας 
και σύμφωνα με την ισχύουσα νομοθεσία, εάν αυτές είναι 
συμφέρουσες και επωφελείς για το ησυχαστήριο. Εξαι¬ 
ρούνται τα αποτελούντατο κτιριακό συγκρότημα του Ησυ¬ 
χαστηρίου, το οποίο καθίσταται με το παρόν αναπαλλο¬ 
τρίωτο στο διηνεκές με κοινή και αμετάκλητη απόφαση των 
ιδρυτριών και η διάταξη αυτή δεν μπορεί να τροποποιηθεί. 

Οι συνάψεις δανείων ενυπόθηκων ή μη, δωρεές και απο¬ 
φάσεις για διάθεση οποιουδήποτε ποσού άνω των 150 ευ¬ 
ρώ για κάποιο αγαθοεργό σκοπό, αποφασίζοντας συνο- 
μολογούνται και ενεργούνται μόνο μετά από έγκριση της 
Γ εροντίας, ύστερα από εισήγηση της Ηγουμένης. 

Για την κατάθεση ή ανάληψη χρημάτων σε Τράπεζες ή 
Ταχυδρομικά Ταμιευτήρια ή στο Ταμείο Παρακαταθηκών 
και Δανείων ή κάθε φύσης Οργανισμό, απαιτείται απόφα¬ 
ση της Γερόντιας και εξουσιοδότηση με πρακτικό αυτής 
σε ένα από τα μέλη της - κατά προτίμηση στην Ταμία- να 
ενεργήσει σχετικά επ’ ονόματιτου Ησυχαστηρίου. 

Άρθρο 32 

Το Ησυχαστήριο ως προς το διαχειριστικό μέρος είναι 
αδέσμευτο και αυτοτελές, υπαγόμενο μόνο σε αυστηρό 
και άγρυπνο έλεγχο για τη νομιμότητα και τη σκοπιμότη¬ 
τα κάθε δαπάνης του από τα προβλεπόμενα με το παρόν 
όργανά της, δηλαδή της Γ εροντίας και Αδελφότητας, χω¬ 
ρίς να θίγονται οι δικαιοδοσίες του οικείου Επισκόπου. 

Άρθρο 33 

Το Ησυχαστήριο εκπροσωπείται σε κάθε Δικαστήριο 
και κάθε Αρχή Διοικητικής, Εκκλησιαστικής και οποιαδή¬ 
ποτε άλλης φύσης, καθώς και σε κάθε Οργανισμό από ένα 
από τα μέλη της Γ εροντίας, το οποίο ορίζεται με απόφα¬ 
σή της. Τους κατάλληλους για τη διαχείριση και υπερά¬ 
σπιση οποιοσδήποτε υπόθεσης του Ησυχαστηρίου δικη¬ 
γόρους, διορίζει κάθε φορά η Γ εροντία με απόφασή της, 
που επικυρώνεται από το Σεβασμιώτατο Μητροπολίτη 
Κερκύρας και Παξών. 

Άρθρα 34ο-38ο 

Πνευματική ζωή - έλεγχος - ποινές 

Άρθρο 34 

Την άσκηση του πειθαρχικού ελέγχου στις αδελφές του 
Ησυχαστηρίου έχει η Ηγουμένη, η Γ εροντία και η Σύναξη 
της Αδελφότητας. Γ ια τις κάθε φορά πειθαρχικές παρα¬ 
βάσεις και παραπτώματα τα οποία διαπράττονται από 
αδελφές του Ησυχαστηρίου, επιβάλλονται οι ακόλουθες 
ποινές, σύμφωνα προς τα θέσμια που επικρατούν στους 
μοναχικούς κανονισμούς, α) Παραίνεση και νουθεσία δύο 
φορές ενώπιον της Γερόντιας και σε περίπτωση μη συμ¬ 
μόρφωσης, μία φορά ενώπιον της Αδελφότητας, που συ- 
γκαλείταιγι’ αυτό απάτην Ηγουμένη. β) Ακοινωνησίατης 
κοινής Τράπεζας και απομόνωση της υπαίτιας στο κελί 

της από δύο μέχριτριάντα μέρες, γ) Κομποσκοίνι, δ) Παύ¬ 
ση από το διακόνημα. ε) Απώλεια της σειράς της κουράς 
και μετάταξη της υπαίτιας σε κατώτερη σειρά, στ) Έκ¬ 
πτωση από το αξίωμα της Γεροντίας ή στέρηση εκλογής 
για το αξίωμα αυτό από 1 -5 έτη. ζ) Έκπτωση από το αξίω¬ 
μα της προϊσταμένης στη Γερόντια και η) Οριστική απο¬ 
βολή της υπαίτιας μοναχής από το Ησυχαστήριο. Οι ποι¬ 
νές α-δ επιβάλλονται από μόνη την Ηγουμένη, οι ποινή ε 
από τη Γερόντια με την εισήγηση της Ηγουμένης και οι 
ποινές στ, ζ και η από τη Σύναξη της Αδελφότητας και πά¬ 
λι με εισήγηση της Ηγουμένης. Οι αποφάσεις ζ και η κα¬ 
θίστανται ισχυρές και οριστικές ύστερα από την έγκριση 
του οικείου Μητροπολίτη. Εάν κάποια αδελφή θεωρήσει 
τον εαυτό της αδικούμενο από την Ηγουμένη, σε ότι αφο¬ 
ρά τις ποινές α-δ, δικαιούται να απευθύνει και να υποβά¬ 
λει τα παράπονά της στην Γεροντία, η οποία εξετάζει το 
βάσιμο αυτών και παίρνει τα ανάλογα μέτρα. Εάν κάποια 
αδελφή υποβάλει κακόβουλα και εν γνώσει ψευδή παρά¬ 
πονα και αβάσιμες αιτιάσεις κατά της Ηγουμένης, η Γε¬ 
ρόντια προβαίνει αρμόδια για την επιβολή της ανάλογης 
πειθαρχικής ποινής σ’ αυτή. 

Άρθρον 35 

Όλες οι αδελφές χωρίς καμία εξαίρεση, ζουν στο Ησυ¬ 
χαστήριο κοινοβιακά διαιτώμενες σε κοινή Τράπεζα. Σε 
καμία αδελφή δεν επιτρέπεται η απουσία από την κοινή 
Τράπεζα και η κατ’ ιδίαν εστίασή της. Μόνον η ομολογου- 
μένως από ασθένεια εμποδιζόμενη αδελφή μπορεί να 
απαλλαγεί από την Ηγουμένη από την κοινή εστίαση, όσο 
χρόνο διαρκεί η ασθένειά της. 

Άρθρο 36 

Απαγορεύεται απόλυτα η απομάκρυνση από το Ησυχα¬ 
στήριο οποιοσδήποτε μοναχής χωρίς ειδική έγγραφη άδεια. 
Οι άδειες χορηγούνται μόνο λόγω ασθένειας ή για κάποια 
σοβαρή εργασία ή για υποθέσεις του Ησυχαστηρίου μέχρι 
δέκα μέρες από μόνη την Ηγουμένη και πάνω από δέκα μέ¬ 
ρες μετά από απόφαση της Γεροντίας. Για απουσία αδελ¬ 
φής πάνω από 30 η μέρες απαιτείται απόφαση της Γεροντίας 
η οποία υποβάλλεται για έγκριση από τον Σεβασμιώτατο Μη¬ 
τροπολίτη Κερκύρας και Παξών. 

Άρθρο 37 

Μετο δεδομένο ότι το Ησυχαστήριο έχει κοινοβιακό χα¬ 
ρακτήρα, απαγορεύεται απόλυτα η κατασκευή και πώλη¬ 
ση από τις αδελφές αυτού εργόχειρων οποιοσδήποτε φύ¬ 
σης για προσωπική οικονομική ωφέλεια. Κάθε ποσό που 
εισπράττεται από οποιαδήποτε αδελφή παραδίνεται υπο¬ 
χρεωτικά στο κοινό ταμείο του Ησυχαστηρίου γιατις ανά¬ 
γκες του συνόλου των αδελφών αυτού γιατί, συνεπεία 
των κοινοβιακών αρχών των μοναστηριακών αδελφοτή¬ 
των της Ανατολικής Ορθοδόξου του Χριστού Εκκλησίας, 
οι αδελφές του κοινοβίου στερούνται του δικαιώματος να 
έχουν ιδία περιουσία. 

Άρθρο 38 

Η άσκηση της αγάπης, της υπακοής και της αυστηρής 
πειθαρχίας, της ταπείνωσης, της πρόθυμης επιτέλεσης 
των εσωτερικών και εξωτερικών εργασιών του Ησυχαστη¬ 
ρίου, ο απόλυτος προς την Ηγουμένη και τα λοιπά όργανα 
του Ησυχαστηρίου σεβασμός, η μη αποδοχή δώρων χωρίς 
την άδεια της Ηγουμένης, καθώς και κάθε μοναχική χρι¬ 
στιανική αρετή αποτελούν ηθικό διάγραμμα απαρέγκλιτο, 
του οποίου η τήρηση αυστηρά εποπτεύεται από την Ηγου¬ 
μένη και τη Γ εροντία, η δε παράβασή του τιμωρείται αυ¬ 
στηρά από τα αρμόδια όργανα του Ησυχαστηρίου που 
ασκούν την πειθαρχική εξουσία. 


Άρθρα 39ο - 46ο 
Λοιπές διατάξεις 

Άρθρο 39 

Το Ησυχαστήριο τηρεί: α) Βιβλίο Μοναχολόγιο. β) Βιβλίο 
Πρακτικών Γερόντιας και Αδελφότητας, γ) Κτηματολόγιο 
του Ησυχαστηρίου, δ) Βιβλίο εσόδων και εξόδων Ταμείου. 
Τα τρία πρώτα από τα παραπάνω τηρεί η Γραμματέας τού 
Ησυχαστηρίου, το δε τέταρτο η εκάστοτε Ταμίας του. Επί¬ 
σης υπάρχει τμήμα βιβλιοθήκης και αναγνωστηρίου. 

Άρθρο 40 

Το Ησυχαστήριο έχει σφραγίδα κυκλική και φέρει στο 
μέσον εικόνα της Αγίας Παρασκευής και γύρω από αυτήν 
κυκλικά τις λέξεις «ΙΕΡΟ ΗΣΥΧΑΣΤΗΡΙΟ ΑΓΙΑΣ ΠΑ¬ 
ΡΑΣΚΕΥΗΣ». 

Άρθρο 41 

Κάθε έγγραφο του Ησυχαστηρίου σφραγίζεται με τη 
σφραγίδα του Ησυχαστηρίου και φέρει την υπογραφή 
της Ηγουμένης και μετά απ’ αυτή τοποθετείται η φράση 
«και αι συν εμοί εν Χριστώ αδελφοί». 

Άρθρο 42 

Η παραμονή και διανυκτέρευση ανδρών στο Ησυχα¬ 
στήριο απαγορεύεται. Επιτρέπεται η παραμονή κατά την 
ημέρα ατόμων μόνο εάν πρόκειται για πρόσωπα που 
έχουν σοβαρή εργασία στο Ησυχαστήριο ή για άλλες 
εξαιρετικές περιπτώσεις, γιατις οποίες κρίνει και αποφα¬ 
σίζει η Ηγουμένη. Σε όλους που εισέρχονται και παραμέ¬ 
νουν στο Ησυχαστήριο, επιβάλλεται η κόσμια και σεμνή 
περιβολή και ανάλογη προς την ιερότητα συμπεριφορά. 
Γιατηντήρηση των ανωτέρω ευθύνεται η θυρωρός και ξε¬ 
ναγός του Ησυχαστηρίου. 

Άρθρο 43 

Το Ησυχαστήριο γιορτάζει κάθε χρόνο, στις 26 Ιουλίου, 
εορτή της Αγίας Μεγαλομάρτυρος Παρασκευής. 

Άρθρο 44 

Το Ησυχαστήριο θεωρείται ότι υφίσταται σε ενέργεια 
και λειτουργία και αν μόνο μία αδελφή από τα μέλη του 
επιζεί. Σε αυτή την περίπτωση η αδελφή αυτή αντικαθιστά 
όλα τα Όργανα του Ησυχαστηρίου υπό την επίβλεψη του 
εκάστοτε Μητροπολίτου. Όμως και επί πέντε (5) έτη μετά 
το θάνατο της τελευταίας, το Ησυχαστήριο δεν θεωρείται 
διαλελυμένο αλλά ότι απλώς τελεί σε διακοπή της λει¬ 
τουργίας του, ενώ η κινητή και ακίνητη περιουσίατου δια¬ 
χειρίζεται από την Ιερά Μητρόπολη. Μετά την πενταετία 
που προαναφέρθηκε και εφόσον δεν εμφανισθεί και εγκα¬ 
τασταθεί κάποια αδελφή (μετά από σχετική αίτησή της 
στην Ιερά Μητρόπολη Κερκύρας, Παξών και Διαποντίων 
Νήσων), θεωρείται πλέον διαλελυμένο. Όλη η κατά τον 
χρόνο της διάλυσης κινητή και ακίνητη περιουσία του πε¬ 
ριέρχεται στην Ιερά Μητρόπολη στην οποία υπάγεται με 
αποκλειστικό σκοπό, κατά τη ρητή βούληση των ιδρυ- 
τριών του, την το συντομότερο δυνατό επανίδρυση και 
επαναλειτουργία του ως Ιερού Γυναικείου Ησυχαστηρίου 
(Ν.Π.Ι.Δ). Το άρθρο αυτό δεν μπορεί να τροποποιηθεί. 

Άρθρο 45 

Το παρόν καταστατικό δεν μπορεί να μεταβληθεί κατά 
τις θεμελιώδεις του διατάξεις, σύμφωνα με αυτά που 
εκτέθηκαν στην αρχή του παρόντος, θεμελιώδεις διατά¬ 
ξεις θεωρούνται οι των άρθρων 1,2, 4, 5, 6, 8, 10, 12, 15, 
18, 25, 31,32, 33, 39, 40, 41,43 και 44. 

Οποιαδήποτε τροποποίηση του παρόντος Κανονισμού 
αποφασίζεται από τη Γ εροντία και ψηφίζεται από τη Σύ¬ 
ναξη της Αδελφότητας, με πλειοψηφία τουλάχιστον 2/3 

των συμμετεχόντων σε αυτή αδελφών, ενώ τέλος υπο¬ 
βάλλεται στον Σεβασμιώτατο Μητροπολίτη Κερκύρας, 
Παξών και Διαποντίων Νήσων προς έγκριση και όσα ο νό¬ 
μος ορίζει για τη δημοσίευση της τροποποιήσεως. 

Άρθρο 46 

Από την ίδρυση του Ησυχαστηρίου και στο εξής τα κα¬ 
θήκοντα της Ηγουμένης θα ασκεί η από τις ιδρύτριες μο¬ 
ναχή ΝυμφοδώραΣουρβίνου, η οποία έχει εκλεγεί από τις 
λοιπές. Η μοναχή αυτή και μέχρι να εκλεγούν τα λοιπά μέ¬ 
λη της Γερόντιας θα ασκεί και τα καθήκοντα της Γερό¬ 
ντιας. Μετά την οριστική έγκριση του παρόντος και τη δη¬ 
μοσίευσή του στην Εφημερίδα της Κυβερνήσεως και το 
Περιοδικό «ΕΚΚΛΗΣΙΑ», εντός τριάντα ημερών θα διενερ- 
γηθεί εκλογή για την ανάδειξη των μελών της Γεροντίας. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
προεδρικού διατάγματος. 

Αθήνα, 29 Ιουλίου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ 

ΓΕΩΡΓΙΟΣ ΚΑΛΟΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΟ. 137 
Ίδρυση Γυναικείου Ιερού Ησυχαστηρίου με την επωνυμία 
«Ιερόν Ησυχαστήριον Παντοκράτορος Καμαρέλας» 
του Δ. Δ. Αγίων Δούλων του Δήμου Εσπεριών του Ν. 
Κερκύρας, της Ιερός Μητροπόλεως Κερκύρας, Πα¬ 
ξών και Διαποντίων Νήσων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

Α) Του άρθρου 39 παράγραφος 10 του ν. 590/1977 «Πε¬ 
ρί του Καταστατικού Χάρτου της Εκκλησίας της Ελλά¬ 
δος» (146 τ. Α'). 

Β) Των άρθρων 108 και επομένων του Αστικού Κώδικα. 

2. Την υπ’ αριθμ. 24973/19.3.2004 συμβολαιογραφική 
πράξη του Συμβολαιογράφου Κερκύρας Σπυρίδωνος 
Σπίγγου, που εδρεύει στους Αγίους Δούλους της Κέρκυ¬ 
ρας, με την οποία ιδρύεται Γυναικείο Ιερό Ησυχαστήριο 
με την επωνυμία «Ιερόν Ησυχαστήριον Παντοκράτορος 
Καμαρέλας» του Δ. Δ. Αγίων Δούλων του Δήμου Εσπε- 
ρίωντου Νομού Κερκύρας, της Ιεράς Μητροπόλεως Κερ¬ 
κύρας, Παξών και Διαποντίων Νήσων. 

3. Το υπ’ αριθμ. 585/92/30.3.2004 έγγραφο του Σεβα- 
σμιωτάτου Μητροπολίτου Κερκύρας, Παξών και Διαπο¬ 
ντίων Νήσων. 

4. Την έγκριση της Ιεράς Συνόδου της Εκκλησίας της 
Ελλάδος, που δόθηκε στην ΚΣΤ72.3.2005 συνεδρίαση 
της 148ης Συνοδικής Περιόδου. 

5. Τις διατάξεις της υπ’ αριθμ. 37876/ΣΤ5/26.4.2004 
απόφασης του Πρωθυπουργού και της Υπουργού Εθνι¬ 
κής Παιδείας και θρησκευμάτων «Καθορισμός αρμοδιο¬ 
τήτων Υφυπουργών του Υπουργείου Εθνικής Παιδείας 
και θρησκευμάτων» (Β' 608). 

Με πρόταση του Υφυπουργού Εθνικής Παιδείας και 
θρησκευμάτων, αποφασίζουμε: 

Εγκρίνουμε την γενομένη με την υπ' αριθμ. 24973/ 
19.3.2004 συμβολαιογραφική πράξη του Συμβολαιογρά¬ 


φου Κερκύρας Σπυρίδωνος Σπίγγου, που εδρεύει στους 
Αγίους Δούλους Κερκύρας, ίδρυση Γυναικείου Ιερού 
Ησυχαστηρίου με την επωνυμία «Ιερόν Ησυχαστήριον 
Παντοκράτορος Καμαρέλας» του Δ.Δ. Αγίων Δούλων του 
Δήμου Εσπερίων του Νομού Κερκύρας, της Ιεράς Μη¬ 
τροπόλεως Κερκύρας, Παξών και Διαποντίων Νήσων. 

Το Ίδρυμα αυτό, το οποίο είναι Νομικό Πρόσωπο Ιδιω¬ 
τικού Δικαίου, τελεί υπό την πνευματική εποπτείατου εκά- 
στοτε Μητροπολίτη Κερκύρας, Παξών και Διαποντίων Νή¬ 
σων και θα διοικείται βάσει του κατωτέρω Καταστατικού 
(Κανονισμού) αυτού. 

Κυρώνουμε το Καταστατικό (Κανονισμό) του Ιερού Γυ- 
ναικείου Ιδρύματος (Ησυχαστηρίου) με την επωνυμία «Ιε¬ 
ρόν Ησυχαστήριον Παντοκράτορος Καμαρέλας»του Δ.Δ. 
Αγίων Δούλων του Δήμου Εσπερίων του Νομού Κερκύ¬ 
ρας, της Ιεράς Μητροπόλεως Κερκύρας, Παξών και Δια¬ 
ποντίων Νήσων, που αποτελείται από σαράντα έξι (46) 
άρθρα και καταχωρίζονται ως κατωτέρω: 

Άρθρο 1 ο 

Ίδρυση - έδρα -σκοπός - περιουσία - πόροι 

Στην περιφέρεια του Δημοτικού Διαμερίσματος Αγίων 
Δούλων του Δήμου Εσπερίων της Κέρκυρας και στη θέση 
που ονομάζεται «Καμαρέλα» ιδρύεται σύμφωνα μετά άρ¬ 
θρα 108 και 113 του Αστικού Κώδικα και του υπ’ αριθμ. 
39/12.6.1972 Κανονισμού της Ιεράς Συνόδου της Εκκλη¬ 
σίας της Ελλάδος «περί Ιερών Μονών και Ησυχαστηρίων», 
Ιερό Κοινοβιακό Ησυχαστήριο μοναχών γυναικών αφιερω¬ 
μένο στη «Μεταμόρφωση» του Σωτήρος, το οποίο θα φέ¬ 
ρει το όνομα «Ιερόν Ησυχαστήριον Παντοκράτορος Κα¬ 
μαρέλας». ©α είναι Νομικό Πρόσωπο Ιδιωτικού Δικαίου μη 
κερδοσκοπικού αλλά θρησκευτικού χαρακτήρα και το 
οποίο στη συνέχεια του παρόντος θα ονομάζεται μόνο με 
τη λέξη «Ησυχαστήριο». 

Περιουσία του Ησυχαστηρίου είναι η ακίνητη περιου¬ 
σία, η οποία αποκτήθηκε νομότυπα από αγορά, από δω¬ 
ρεά των ιδρυτριών και των κατά καιρούς εγκαταβιουσών 
σ’ αυτό μοναχών, καθώς και από άλλη χαριστική αιτία. 

Άρθρο 2ο 

Σκοπός του Ησυχαστηρίου 

Σκοπός της λειτουργίας του Ιερού Ησυχαστηρίου, σύμ¬ 
φωνα με την μακραίωνη παράδοση της Ορθοδόξου Εκ¬ 
κλησίας, είναι: 

α) Η εν Χριστώ επί τω αυτώ συμβίωση και άσκηση των 
αδελφών, σύμφωνα με τα παραδεδομένα υπό της Ανατο¬ 
λικής Ορθοδόξου Εκκλησίας, η δια βίου αφιέρωσή τους 
στη λατρεία του θεού και η ηθική και πνευματική αυτών 
τελειοποίηση δια της εργασίας στις τρεις θεμελιώδεις 
αρετές του Μοναχισμού, δηλαδή την παρθενία, την υπα- 
κοή και την ακτημοσύνη. 

β) Η συμπαράσταση προς το πλήρωμα της Εκκλησίας, 
σύμφωνα με τους περί μοναχικής πολιτείας ιερούς κανό¬ 
νες και τις παραδόσεις της Ορθοδόξου Ανατολικής Εκ¬ 
κλησίας. 

γ) Όλες οι αδελφές που εγκαταβιούν ήδη ή που θα προ- 
σέλθουν στο μέλλον στο Ησυχαστήριο, αποτελούν κοινο- 
βιακή Αδελφότητα, που ζει με αποταγή και ακολουθείτο 
θέσμια των Κοινοβιακών Μονών. Όλες οι αδελφές του 
Ησυχαστηρίου πρέπει να ζουν αγνή και ανεπίληπτη ζωή. 

Άρθρο 3ο 

Πόροι του Ησυχαστηρίου 

Πόροι του Ησυχαστηρίου είναι οι ακόλουθοι: 

α) Εισφορές των εισερχομένων προς εγκαταβίωση στο 
Ησυχαστήριο ευσεβών γυναικών σε χρήμα ή σε κτήματα 
ή σε οποιοδήποτε άλλο είδος. 




3116 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


β) Τα αφιερώματα στο Ησυχαστήριο με δωρεά ή αιτία 
θανάτου ή δια κληρονομιάς ή κληροδοσίας ή και καθολι¬ 
κού καταπιστεύματος κτήματα ή άλλα κινητά πράγματα 
οποιοσδήποτε φύσης ως και οι πρόσοδοι απ’ αυτά. 

γ) Τα χρηματικά ποσά τα οποία προσκτώνται από εργα¬ 
σία των μελών του ησυχαστηρίου (χειροτεχνίες, ζωγρα¬ 
φική, ραπτική κλπ.), έσοδα από τον Ιερό Ναό και από τυ¬ 
χόν λαχειοφόρους αγορές ή από οικονομική ενίσχυση - 
δωρεές ιδιωτών ή του Δημοσίου και 
δ) Από οποιαδήποτε άλλη πηγή. 

Όλοι οι παραπάνω πόροι χρησιμοποιούνται για τις ανά¬ 
γκες του Ησυχαστηρίου και των μοναζουσών που εγκα- 
ταβιούν σ’ αυτό, επαφίεται δε το δικαίωμα στη Γεροντία, 
τμήμα των πόρων νατό χρησιμοποιήσει εν καιρώ για έκτα¬ 
κτη πνευματική δράση του Ησυχαστηρίου που τυχόν θα 
εμφανισθεί, καθώς και για φιλανθρωπίες, κτλ. 

Άρθρο 4ο 

Κανονικές δικαιοδοσίες του οικείου Επισκόπου - 
Μητροπολίτου 

Το Ησυχαστήριο διατελεί υπό την κανονική δικαιοδοσία 
και πνευματική εποπτείατου Σεβασμιώτατου Μητροπολίτη 
Κερκύρας, Παξών και Διαποντίων Νήσων, ο οποίος: 

α) Μνημονεύεται σ’ όλες τις ιερές ακολουθίες καθώς 
ορίζει η τάξη της Ορθοδόξου Εκκλησίας. 

β) Ασκεί την ανωτάτη πνευματική εποπτεία πατρικά και 
προστατευτικά στο Ησυχαστήριο και παρακολουθεί την 
ομαλή λειτουργία του, σύμφωνα με τους Θείους και Ιε¬ 
ρούς Κανόνες και με τον παρόντα Κανονισμό. 

γ) Δίνει την ευλογία στην Ηγουμένη που εκλέγει η Αδελ¬ 
φότητα και την εγκαθιδρύει σύμφωνα με το Τυπικό της 
Ορθοδόξου Εκκλησίας. 

δ) Εγκρίνει τις αποφάσεις της Γεροντίας σχετικά με τις 
κουρές των μοναχών, οι οποίες τελούνται από τον ίδιο ή, 
κωλυόμενου αυτού, κατόπιν ευλογίας του από τον Πνευ¬ 
ματικό του Ησυχαστηρίου. 

ε) Εγκρίνει την απόφαση της Γ εροντίας για την μετά- 
πεμψη αδελφής σε άλλη Ιερά Μονή ή Ησυχαστήριο και 
για την εγκαταβίωση σε αυτό αδελφής που προέρχεται 
από άλλη μονή ή ησυχαστήριο. 

στ) Παρέχει άδεια απουσίας μεγαλύτερη των 30 ημε¬ 
ρών, ύστερα από πρόταση της Γερόντιας, στις αδελφές 
του Ησυχαστηρίου. 

ζ) Ασκεί έλεγχο κατά οποιασδήποτε παρεκτρεπομένης 
αδελφής του ιερού Ησυχαστηρίου, σύμφωνα με τους Ιε¬ 
ρούς Κανόνες, ανακρίνει τα κανονικά παραπτώματα των 
μοναχών που διαβιούν σ’ αυτό και παραπέμπει αυτές στο 
αρμόδιο Εκκλησιαστικό Δικαστήριο. 

η) Εγκρίνει και διορίζει τον προτεινόμενο από την Γ ερο¬ 
ντία του Ησυχαστηρίου εφημέριο και πνευματικό και έχει 
την πνευματική εποπτεία για την σωστή άσκηση των κα¬ 
θηκόντων τους, σύμφωνα με τον παρόντα Κανονισμό και 
τους Ιερούς Κανόνες της Εκκλησίας. 

θ) Εγκρίνει κάθε τροποποίηση του παρόντος Κανονι¬ 
σμού, την οποία θα αποφασίσει η Γ εροντία και θα ψηφίσει 
η Αδελφότητα του Ησυχαστηρίου. 

Άρθρο 5ο 

Περί Εφημερίου και Πνευματικού 
α) Ο εφημέριος και ο πνευματικός του Ησυχαστηρίου 
καμία ανάμειξη δεν έχουν στα της διοίκησης του Ησυχα¬ 
στηρίου, παραμένουν δε σε οίκημα έξω απ’ αυτό όπου και 
διαιτούνται. 

β) 0 εφημέριος και ο πνευματικός του Ησυχαστηρίου 
προτείνονται από την Γ εροντία στον Σεβασμιώτατο Μη¬ 
τροπολίτη Κερκύρας και Παξών, από τον οποίο διορίζο¬ 


νται. Ο πνευματικός του Ησυχαστηρίου μπορεί να είναι 
και εφημέριος αυτού. 

γ) Ο εφημέριος και ο πνευματικός του Ησυχαστηρίου εί¬ 
ναι δυνατό να παυθούν, ύστερα από αιτιολογημένη από¬ 
φαση της Γ εροντίας που εγκρίνεται από τον Σεβασμιώτα¬ 
το Μητροπολίτη Κερκύρας και Παξών. Σε περίπτωση που 
πέσουν σε κανονικό παράπτωμα ή αίρεση, τότε μπορούν 
να παυθούν από μόνο τον Μητροπολίτη. 

Άρθρα 6ο-11ο 
Περί της Αδελφότητος 

Άρθρο 6 

Μέλος της Αδελφότητας του Ησυχαστηρίου αποτελεί η 
δόκιμη που κείρεται μοναχή στο Ησυχαστήριο ή η μοναχή 
που προέρχεται από άλλο Ησυχαστήριο ή Μονή και εγ- 
γράφεται νόμιμα στο Μοναχολόγιο, ύστερα από απόφα¬ 
ση της Γ εροντίας η οποία εγκρίνεται από τον Σεβασμιώ¬ 
τατο Μητροπολίτη Κερκύρας και Παξών. Για να γραφεί 
μία μεταξύ των μελών του Ησυχαστηρίου ως δόκιμη, 
απαιτείται απόφαση της Γ εροντίας μετά από αίτηση της 
ενδιαφερομένης, η οποία πρέπει να έχει νόμιμη ηλικία, να 
είναι άγαμη ή χήρα εν ζωή ή λόγω θανάτου, να έχει αρτι- 
μέλεια και υγεία σωματική και πνευματική. 

Άρθρο 7 

Για να καρεί μια μοναχή, πρέπει να υποστεί δοκιμασία 
από ένα μέχρι τρία χρόνια. Η Γερόντια, μετά τη συμπλή¬ 
ρωση της τριετίας, μπορεί να παρατείνει το χρόνο δοκι¬ 
μασίας, ανάλογα με την προσαρμοστικότητα της δοκιμα- 
ζομένης προς τα μοναχικά θέσμια, ή να την απολύσει ως 
αδόκιμη. Στις κρίσεις για την αδοκιμότητα προς κουρά 
λαμβάνονται υπόψη μόνο συγκεκριμένες πράξεις που 
αντίκεινται στην ηθική και το μοναχικό βίο. 

Άρθρο 8 

Οι τριχοκουρές των δοκίμων γίνονται μετά από απόφα¬ 
ση της Γ εροντίας την οποία εγκρίνει ο Σεβασμιώτατος 
Μητροπολίτης Κερκύρας, ο οποίος καθορίζει την ημέρα 
τελέσεωςτης κουράς κατά την τάξη του Ευχολογίου από 
τον ίδιο, ή -κατόπιν ευλογίας του- από τον πνευματικό του 
Ησυχαστηρίου. 

Άρθρο 9 

Κουρά θεωρείται ακόμα και η «ρασοευχή» που συνο¬ 
δεύεται με τριχοκουρά. Κάθε αδελφή από την ημέρα της 
ρασοφορίας με τριχοκουρά -ή, αν προέρχεται από άλλη 
μονή, από την ημέρα εισδοχής της στο Ησυχαστήριο- εγ- 
γράφεται στο Μοναχολόγιο και θεωρείται τακτικό μέλος 
του Ησυχαστηρίου. 

Άρθρο 10 

Οι αδελφές του Ησυχαστηρίου δεν έχουν δική τους περι¬ 
ουσία. Για το λόγο αυτό πριν την κουρά η Γερόντια υπενθυ¬ 
μίζει στην δόκιμη ότι μπορεί να διαθέσει όπως θέλει την πε¬ 
ριουσία της, ή να την αφιερώσει στο Ησυχαστήριο. Μετά 
την κουρά όμως η προσωπική της περιουσία περιέρχεται 
στο Ησυχαστήριο, σύμφωνα με την ισχύουσα νομοθεσία. 

Άρθρο 11 

Εάν κάποια αδελφή ή δόκιμη αποχωρήσει με τη θέλησή 
της από το Ησυχαστήριο, δεν γίνεται εκ νέου δεκτή σ’ αυ¬ 
τό, παρά μόνο μία φορά με ειλικρινή μετάνοια και εφόσον 
αυτό το εγκρίνει η Γεροντία. Η δόκιμη η οποία απομακρύ¬ 
νεται ή αποχωρεί από το κοινόβιο δικαιούται να πάρει την 
περιουσία την οποία αφιέρωσε σ’ αυτό. Κάθε αδελφή 
μπορεί να εισφέρει όση προίκα διαθέτει. Σε περίπτωση 
όμως αποχώρησής της με τη θέλησή της ή αποβολής - με¬ 
τά τη ρασοφορία με τριχοκουρά - λόγω πειθαρχικού πα- 

ραπτώματος θα παίρνει τα απόλυτα αναγκαία και τα υπό¬ 
λοιπα θα παραμείνουν υπέρ της αδελφότητας. 

Άρθρα 12ο-33ο 
Διοικητικά όργανα 

Άρθρο 12 

Τα όργανα διοικήσεως του Ησυχαστηρίου είναι: 

α) η Ηγούμενη, 

β) η Γεροντία και 

γ) η Σύναξη της Αδελφότητας. 

Άρθρο 13 

Ο αριθμός των μελών της Γερόντιας εκτός από την 
Ηγούμενη ορίζεται σε δύο (2). Στην περίπτωση κατά την 
οποία ο αριθμός των αδελφών του Ησυχαστηρίου ξεπε- 
ράσειτις δεκαπέντε (15), σε τέσσερα (4). Η Γερόντια θε¬ 
ωρείται σε απαρτία όταν είναι παρούσες εκτός από την 
Ηγουμένη και δύο (2) τουλάχιστον μέλη εφόσον τα μέλη 
είναι τέσσερα. Όταν όμως τα μέλη της Γεροντίας είναι 
τρία, τότε απαρτία θεωρείται η προσέλευση ενός ακόμα 
μέλους τουλάχιστον εκτός από την Ηγουμένη. 

Άρθρο 14 

Η Σύναξη της Αδελφότητας βρίσκεται σε απαρτία όταν 
παρευρίσκονταιτα δύο τρία (2/3) από τα τακτικά μέλη της 
και συγκαλείται από την Ηγουμένη όσες φορές παρου- 
σιασθεί ανάγκη ή όταν ζητηθεί αυτό εγγράφως από δύο 
τουλάχιστον μέλη της Γ εροντίας ή από το 1/3 των μελών 
της Αδελφότητας. 

Άρθρο 15 

Η Ηγουμένη που είναι η πνευματική μητέρα της αδελφό¬ 
τητας ασκεί κάθε πνευματική εξουσία σ’ όλες τις αδελφές 
- μέλη του Ησυχαστηρίου, παρακολουθεί άγρυπνα και 
εποπτεύει τη ζωή καθεμιάς απ’ αυτές, καθώς και την όλη 
λειτουργία του Ησυχαστηρίου, ρυθμίζουσα την με αφο¬ 
σίωση ευσέβεια και φόβο Θεού εγκαταβίωσή τους. Επο¬ 
πτεύει αυστηρά την ακριβή τήρηση απ’ αυτές των θρη¬ 
σκευτικών και μοναχικών καθηκόντων και υποχρεώσεων, 
δίνοντας κάθε φορά αυτή πρώτη το παράδειγμα. Επαγρυ- 
πνεί τέλος για την πλήρη και επακριβή εκτέλεση των δια- 
κονημάτων που ανατίθεται σε κάθε μια από τις αδελφές. 

Άρθρο 16 

Η Ηγουμένη προΐσταται των Συνελεύσεων της Γερό¬ 
ντιας, καθώς και των Συνάξεων της Αδελφότητας. Σε πε¬ 
ρίπτωση κωλύματος αναπληρώνεται από μέλος της Γε¬ 
ρόντιας που καθορίζεται απ’ αυτή. Όσες φορές η Ηγου¬ 
μένη - λόγω εξαιρετικού κωλύματος που προέρχεται από 
παρατεταμένη σοβαρή ασθένεια - αδυνατεί να ασκήσει τα 
καθήκοντά της, διορίζει αναπληρώτρια από τα μέλη της 
Γ εροντίας μέχρι την ανάρρωσή της. 

Άρθρο 17 

Η Ηγουμένη αναδεικνύεται με εκλογή, όπως επίσης και 
τα μέλη της Γ εροντίας, αν στο Ησυχαστήριο εγκαταβιούν 
τουλάχιστον 5 αδελφές, διαφορετικά την Ηγουμένη και 
τα μέλη της Γερόντιας διορίζει ο Μητροπολίτης Κερκύ- 
ρας και Παξών, όπως ορίζει ο ν. 590/77, και ο διορισμός 
τους ισχύει όσο οι αδελφές είναι λιγότερες των 5. Όταν 
όμως συμπληρωθεί ο αριθμός των 5 αδελφών που εγκα- 
ταβιούν στο Ησυχαστήριο, τότε γίνεται εκλογή για την 
ανάδειξη της Ηγουμένης και στη συνέχεια, μετά την επι¬ 
κύρωση της εκλογής της Ηγουμένης -όπως ορίζεται κα¬ 
τωτέρω- για την ανάδειξη των μελών της Γερόντιας. Η 
Ηγουμένη που αναδεικνύεται με εκλογή είναι ισόβια. Η 
Ηγουμένη εκλέγεται κατά πλειοψηφία από τα τακτικά μέ¬ 
λη του Ησυχαστηρίου που έχουν δικαίωμα ψήφου, δηλα¬ 


δή από τις αδελφές που συμπλήρωσαν τριετία από τη με 
τριχοκουρά ρασοφορίατους. 

Άρθρο 18 

Η Ηγουμένη είναι ισόβια, εκτός εάν αποδειχθεί ανεπαρ¬ 
κής σωματικώς ή πνευματικώς ή εκτραπεί σοβαρά, ή υπο- 
πέσει σε ηθικά παραπτώματα ή αίρεση. Αν μετά από δύο 
έγγραφες παρατηρήσεις της Γ εροντίας και μία της Σύνα¬ 
ξης της Αδελφότητας, η οποία συγκαλείται για αυτό το 
σκοπό από τη Γερόντια, δεν επανορθωθεί και συνεχίσει 
να εκτρέπεται, παύεται με απόφαση των δύο τρίτων (2/3) 
των τακτικών μελών της Σύναξης της Αδελφότητας. Η 
απόφαση αυτή γνωρίζεται στον Σεβασμιώτατο Μητροπο¬ 
λίτη Κερκύρας, Παξών καιΔιαποντίων Νήσων, από την Γε¬ 
ρόντια. Μετά η Γερόντια προβαίνει σε προκήρυξη εκλο¬ 
γών για την ανάδειξη της Ηγουμένης, σύμφωνα με αυτά 
που καθορίζονται στον παρόντα Κανονισμό, αφού εκλέξει 
ένα από τα μέλη της Τοποτηρήτρια στη θέση της Ηγου¬ 
μένης που χηρεύει, η οποία και προεδρεύει της Γεροντίας 
καθώς και της σε Σύναξη Αδελφότητας. 

Άρθρο 19 

Η ημέρα της εκλογής της Ηγουμένης ορίζεται από την 
Γερόντια το βραδύτερο μέσα σε δεκαπέντε (15) μέρες από 
την κένωση της θέσης, είτε λόγω θανάτου είτε λόγω πα¬ 
ραίτησης ή απαλλαγής. Αυτή ανακοινώνεται από την Το- 
ποτηρήτρια στην Αδελφότητα επί τρεις εν συνεχεία μέρες 
κατά την ώρα της εστίασης στην Τράπεζα, από τις οποίες η 
πρώτη πέντε (5) τουλάχιστον μέρες πριν από την εκλογή. 

Άρθρο 20 

Η Εφορευτική Επιτροπή της διεξαγωγής των εκλογών 
αποτελείται από την Τοποτηρήτρια και από δύο άλλες 
αδελφές, εκείνες που φέρουν τα πρεσβεία στην ιεραρχία 
του Ησυχαστηρίου. Σε περίπτωση κωλύματος κάποιας 
από τα μέλη της Εφορευτικής Επιτροπής, αντικαθίσταται 
από τη επόμενη που έχει τα πρεσβεία και ούτω καθεξής. 

Άρθρο 21 

Υποψήφιες για το αξίωμα της Ηγουμένης θεωρούνται 
όλες οι αδελφές που έχουν συμπληρώσει πέντε έτη από την 
κουρά τους στο Ησυχαστήριο ή από την ημέρα εγγραφής 
τους στο Μοναχολόγιο, αν προέρχονται από άλλη μονή. 

Άρθρο 22 

α) Η εκλογή της Ηγουμένης γίνεται ενώπιον της Εφο¬ 
ρευτικής Επιτροπής με μυστική ψηφοφορία στο Ναό του 
Ησυχαστηρίου κεκλεισμένων των θυρών, μετά τη Θεία 
λειτουργία και αφού οι προετοιμασμένες γι’ αυτό μονα¬ 
χές μεταλάβουν των Αχράντων Μυστηρίων. 

β) Εντός του Ναού παραμένουν η Εφορευτική Επιτροπή 
και μόνο οι αδελφές που έχουν δικαίωμα ψήφου. Όλες οι 
αδελφές που έχουν δικαίωμα ψήφου έχουν την υποχρέω¬ 
ση να προσέλθουν στην ψηφοφορία, εκτός εάν έχουν σο¬ 
βαρότατο λόγο υγείας. Η εκλογή είναι ισχυρή όταν συμ¬ 
μετέχουν σε αυτή τα 2/3 των αδελφών, αν κάποιες από τις 
αδελφές δεν προσέλθουν με δική τους υπαιτιότητα, οι 
οποίες υπόκεινται σε πειθαρχικές ποινές. 

γ) Η Πρόεδρος της Εφορευτικής Επιτροπής καλεί τις 
αδελφές να προσέλθουν στην ψηφοφορία, από τη νεώτε- 
ρη προς την πρεσβύτερη, κατά τα πρεσβεία κουράς. Κά¬ 
θε ψηφοφόρος παίρνει από την πρόεδρο της Επιτροπής 
φάκελο σφραγισμένο με τη σφραγίδα του Ησυχαστηρίου 
και μονογεγραμμένο από την ίδια κατά την ώρα της πα¬ 
ράδοσης, στον οποίο περιέχεται φύλλο λευκού χαρτιού 
σφραγισμένο και αυτό και μονογεγραμμένο, και αφού 
απομακρυνθεί σε μια προκαθορισμένη γωνιά του ναού 
γράφει μυστικά και ιδιόχειρα στο ψηφοδέλτιο, ανεπηρέα- 

στα και χωρίς προσωποληψία, το όνομα της αδελφής που 
προτείνεται απ’ αυτή για το αξίωμα της Ηγούμενης, την 
οποία θεωρεί ότι συγκεντρώνει τα περισσότερα πνευμα¬ 
τικά και διοικητικά προσόντα. 

δ) Η αναγραφή περισσοτέρων του ενός ονόματος, οι 
μουτζούρες και σημάδια που τυχόν τεθούν στο ψηφοδέλ¬ 
τιο, το καθιστούν άκυρο. 

ε) Μετά την αναγραφή του ονόματος στο ψηφοδέλτιο, 
η ψηφοφόρος το διπλώνει, το τοποθετεί μέσα στο φάκε¬ 
λο και στη συνέχεια προσέρχεται και το ρίχνει στο σφρα¬ 
γισμένο ψηφοδόχο κιβώτιο που βρίσκεται ενώπιον της 
Εφορευτικής Επιτροπής και στη συνέχεια προσυπογρά¬ 
φει τον ονομαστικό κατάλογο των ψηφοφόρων αδελφών, 
τον οποίο τηρεί η Πρόεδρος. 

στ) Στην περίπτωση αγράμματης μοναχής, καλεί αυτή 
την Πρόεδρο της εφορευτικής Επιτροπής ιδιαιτέρως, στην 
οποία και υποδεικνύει να αναγράψει το όνομα της εκλογής 
της και το ψηφοδέλτιο ρίχνει η ίδια μέσα στην ψηφοδόχο. 

ζ) Μετά το τέλος της ψηφοφορίας και εφόσον όλες οι μο¬ 
ναχές της Αδελφότητας εξάσκησαν το δικαίωμα της ψη¬ 
φοφορίας, η Εφορευτική Επιτροπή αφού ανοίξει το ψηφο¬ 
δόχο κιβώτιο, προβαίνει με τη σειρά στην εξαγωγή κάθε 
φακέλου και καταχωρεί το αποτέλεσμα της ψηφοφορίας 
στο βιβλίο πρακτικών του Ησυχαστηρίου, όπου φαίνονται 
οι ψήφοι τις οποίες πήρε κάθε μια από τις υποψήφιες κατά 
την εκλογή από τις αδελφές του Ησυχαστηρίου που ψήφι¬ 
σαν και στη συνέχεια στο ίδιο Πρακτικό καταχωρείται αριθ¬ 
μητικά ο αριθμός των ψήφων, τις οποίες πήρε κάθε μια από 
τις υποψήφιες και ο αριθμός των ψήφων τις οποίες πήρε η 
πλειοψηφήσασα αδελφή του Ησυχαστηρίου. 

η) Ηγουμένη αναδεικνύεται η αδελφή που θα συγκε¬ 
ντρώσει την απόλυτη πλειοψηφία (50% +1) των ψήφων 
των αδελφών που ψήφισαν. 

θ) Σε περίπτωση που καμία αδελφή δεν συμπληρώσει 
την απαιτούμενη πλειοψηφία, η ψηφοφορία επαναλαμβά¬ 
νεται με την ίδια διαδικασία, με υποψήφιες τις δύο αδελ¬ 
φές που συγκέντρωσαν κατά την πρώτη ψηφοφορία τις 
περισσότερες ψήφους. Αν στη δεύτερη θέση των προτι- 
μήσεωντων αδελφών βρίσκονται περισσότερες της μιας, 
συμμετέχουν όλες στη δεύτερη ψηφοφορία. 

ι) Μετά την ολοκλήρωση και της δεύτερης ψηφοφο¬ 
ρίας, καταμετρούνται οι ψήφοι και καταγράφονται στο Βι¬ 
βλίο Πράξεων, κατά τα ανωτέρω (παρ. ζ). Ψηφοδέλτια 
που αναγράφουν άλλο όνομα από τις υποψήφιες της δεύ¬ 
τερης ψηφοφορίας θεωρούνται άκυρα. Σε περίπτωση 
ισοψηφίας δύο αδελφών, η εκλογή δεν επαναλαμβάνεται, 
αλλά προκρίνεται εκείνη που έχει τα πρεσβεία κουράς, 
ανεξάρτητα αν έγινε μοναχή στο Ησυχαστήριο ή προήλ¬ 
θε από άλλη μονή ή ησυχαστήριο. 

ια) Μετά την ολοκλήρωση της εκλογής της υπογράφει 
στο Πρακτικό της Εφορευτικής Επιτροπής η αναδειχθεί- 
σα Ηγουμένη, έπειτα η Εφορευτική Επιτροπή και όλες οι 
αδελφές που ψήφισαν. 

ιβ) Αντίγραφο της Πράξης αυτής για την εκλογή της 
Ηγουμένης -εφόσον μέσα στις επόμενες τρεις ημέρες δεν 
υπάρξει ένσταση κατά του αποτελέσματος ή της διαδικα¬ 
σίας της Εκλογής- στέλνεται στον οικείο Μητροπολίτη 
προς έγκριση και ακόμη ένα αναρτάται, με τη μέριμνα της 
Εφορευτικής Επιτροπής, στην είσοδο του Ιερού Ναού για 
οκτώ μέρες από την εκλογή. 

Άρθρο 23 

Μέσα σε τρεις (3) μέρες από την ημέρα της ψηφοφο¬ 
ρίας οποιοδήποτε τακτικό μέλος του Ησυχαστηρίου μπο¬ 
ρεί να υποβάλει ένσταση κατά του αποτελέσματος της 


εκλογής της Ηγουμένης στη Γεροντία, η οποία είναι υπο¬ 
χρεωμένη να συγκαλέσει εντός της επομένης ημέρας την 
Σύναξη της Αδελφότητας, η οποία και αποφασίζει κατά 
πλειοψηφία για την αποδοχή της ένστασης και την ακύ¬ 
ρωση ή όχι της εκλογής. 

Σε περίπτωση αποδοχής της ένστασης, ακυρώνεται η 
εκλογή της Ηγουμένης που ψηφίστηκε και την ίδια στιγμή 
ορίζεται ημερομηνία εκλογής όχι πέρα των δέκα (10) ημε¬ 
ρών από την απόφαση της σε Σύναξη της Αδελφότητας. 

Άρθρο 24 

Η εγκατάσταση της νέας Ηγουμένης γίνεται από τον Σε- 
βασμιώτατο Μητροπολίτη Κερκύρας, Παξών και Διαπο- 
ντίων Νήσων σύμφωνα με αυτά που καθορίζονται από το 
τυπικό. 

Άρθρο 25 

Η Γ εροντία με την Ηγουμένη ως Πρόεδρο ασκεί τη διοί¬ 
κηση του Ησυχαστηρίου. Αυτή αποφασίζει κατά πλειοψη¬ 
φία για κάθε ζήτημα διοικητικό και διαχειριστικό που αφο¬ 
ρά το Ησυχαστήριο. Εκλέγει επίσης έκτων μελώντηςτην 
Οικονόμο και τη Γραμματέα του Ησυχαστηρίου. Η Γερό¬ 
ντια μπορεί να αναθέσει καθήκοντα Γραμματέως και σε 
αδελφή που δεν αποτελεί μέλος της, η οποία παρίσταται 
μεν στις συνεδριάσεις της Γεροντίας αλλά δεν έχει δικαί¬ 
ωμα ούτε λόγου ούτε ψήφου. Η Γ εροντία υπό την προε- 
δρίατης Ηγουμένης ασκεί και πειθαρχική εξουσία και τον 
προσήκοντα έλεγχο στις αδελφέςτου Ησυχαστηρίου που 
υποπίπτουν σε πειθαρχικά παραπτώματα σύμφωνα με 
αυτά που καθορίζονται στον παρόντα. Τέλος η Γερόντια 
αποφασίζει και για κάθε άλλο ζήτημα για το οποίο προ¬ 
βλέπουν οι διατάξεις του παρόντος. 

Άρθρο 26 

Τα μέλη της Γεροντίας εκλέγονται για πενταετή θητεία 
και έχουν την δυνατότητα να επανεκλέγονται απεριόρι¬ 
στα. Πριν τη λήξη της θητείας τους διενεργούνται εκλο¬ 
γές για την ανάδειξη νέας Γ εροντίας. Γ ια την εκλογή των 
μελών της Γερόντιας ισχύουν όσα ορίζονται και για την 
εκλογή της Ηγουμένης. Υποψήφιες είναι όλα τα τακτικά 
μέλη της Αδελφότητας, ενώ κάθε ψηφοφόρος αναγράφει 
στο ψηφοδέλτιο τόσα ονόματα, όσα -εκτός από την Ηγου¬ 
μένη- απαρτίζουν τη Γεροντία, με προτίμηση σε αυτές 
που διαθέτουν μόρφωση και διοικητικές ικανότητες. 

Κατά την περίπτωση κένωσης μιας μόνο θέσεως, τα 
εναπομείναντα μέλη της Γ εροντίας εκλέγουν μέσα σε δε¬ 
καπέντε μέρες εκείνη που θα αναπληρώσει το κενό, μέχρι 
την λήξη της θητείας της Γ εροντίας και αποστέλλει το 
σχετικό Πρακτικό στον Μητροπολίτη για έγκριση. Αυτό 
μπορεί να συμβεί μόνο μία φορά κατά τη διάρκεια της θη¬ 
τείας της Γερόντιας, ενώ σε περίπτωση δεύτερης κενώ- 
σεως υποχρεωτικά και μέσα σε δεκαπέντε ημέρες διε- 
νεργούνται εκλογές. 

Άρθρο 27 

Η Γ εροντία συνεδριάζει προσκαλούμενη από την Ηγου¬ 
μένη όσες φορές υπάρχει ανάγκη. Τα προς συζήτηση θέ¬ 
ματα κατά τις συνεδριάσεις της Γ εροντίας εισηγείται η 
Ηγουμένη. Σε κάθε συνεδρίαση τηρούνται λεπτομερή 
πρακτικά, τα οποία καταχωρούνται στο οικείο βιβλίο πρα¬ 
κτικών, υπογραφόμενα από όλα τα μέλη της και από την 
Γραμματέα, η οποία παραβρίσκεται στις συνεδριάσεις 
χωρίς ψήφο, εκτός από την περίπτωση κατά την οποία εί¬ 
ναι μέλος της Γερόντιας. Οι αποφάσεις της Γερόντιας 
παίρνονται κατά πλειοψηφία. Σε περίπτωση ισοψηφίας 
θεωρείται υπερισχύουσα η γνώμη των μελών, μετά οποία 
συγκαταλέγεται η γνώμη της Ηγουμένης. Όλα τα μέλη 

οφείλουν κατά την διάρκεια της συνεδρίασης να συμπε- 
ριφέρονται μεταξύ τους με απόλυτο σεβασμό και σεμνο- 
πρέπεια στο πρόσωπο της Ηγούμενης. Αυτές που τυχόν 
διαφωνούν σε κάποιο ζήτημα, πρέπει με σεμνότητα και 
ευλάβεια να διατυπώνουν τη γνώμη τους, εκθέτοντας αυ¬ 
τή σαφώς και με πραότητα. 

Άρθρο 28 

Μέλος της Γεροντίας που αρνείται να συμμετάσχει και 
δεν προσέλθει σε τρεις συνεχόμενες συνεδριάσεις της 
Γερόντιας, ή έγινε σωματικά ή πνευματικά ανίκανο ή 
εκτράπηκε σε σοβαρά παραπτώματα, αν μετά τρεις έγ¬ 
γραφες παρατηρήσεις, από τις οποίες οι δύο πρώτες από 
τη Γεροντία η δε τρίτη από την Αδελφότητα, η οποία συ- 
γκαλείται για το σκοπό αυτό από την Γ εροντία, δεν σω¬ 
φρονίστηκε, παύεται με απόφαση της Αδελφότητας, η 
οποία συνέρχεται με την πρόσκληση της Γερόντιας, και 
αντικαθίσταται με άλλο, σύμφωνα με όσα ορίζονται στο 
άρθρο 26 του παρόντος. 

Άρθρο 29 

Η Γερόντια ορίζει ένα από τα μέλη της, εκτός από την 
Ηγουμένη, για την άσκηση των καθηκόντων της Οικονό¬ 
μου - Ταμίου. Η Ταμίας υπό την εποπτεία της Ηγουμένης 
εκτελεί υπεύθυνα κάθε είσπραξη ή πληρωμή υποχρεού- 
μενη να εκδίδει για κάθε μια απ’ αυτές διπλότυπες αριθ- 
μημένες αποδείξεις ιδιαιτέρου βιβλίου αποδείξεων, κάθε 
μία από τις οποίες είναι αριθμημένη και υπογεγραμμένη 
από την Ηγουμένη και φυλάσσει σε ιδιαίτερο φάκελο τα 
δικαιολογητικά κάθε δαπάνης και πληρωμής. Επίσης τη¬ 
ρεί αυτή το βιβλίο εσόδων και εξόδων του Ησυχαστηρίου 
καθώς και τα βιβλία του Ταμείου και τα δύο βιβλία αυτά 
υποχρεωτικά αριθμημένα και μονογεγραμμένα σε κάθε 
σελίδα απάτην Ηγουμένη. Εισπράττει με διπλότυπη από¬ 
δειξη αριθμημένη κάθε εισφορά χριστιανού υπέρ του 
Ησυχαστηρίου, την οποία και αμέσως αντιγράφει στο οι¬ 
κείο βιβλίο υπ’ ευθύνη της και η οποία απόδειξη πρέπει να 
είναι μονογεγραμμένη από την Ηγουμένη. Μετά τη λήξη 
κάθε έτους η Ταμίας συντάσσει εποπτευόμενη από την 
Ηγουμένη μέσα στο μήνα Ιανουάριο του επομένου έτους 
το σχετικό απολογισμό των εσόδων και εξόδων του Ησυ¬ 
χαστηρίου στον οποίο αναγράφονται τα από κάθε πηγή 
πραγματοποιηθέντα καθ’ όλο το λήξανέτος έσοδα καθώς 
και τις κάθε φύσης δαπάνες που έγιναν από το Ησυχα¬ 
στήριο. Ο απολογισμός αυτός που υπογράφεται από την 
Ηγουμένη και την Ταμία, υποβάλλεται προς τελική έγκρι¬ 
ση στην Σύναξη της Αδελφότητας. 

Άρθρο 30 

Η Γραμματέας του Ησυχαστηρίου, πέρα απάτη συμμε¬ 
τοχή της στις συνεδριάσεις της Γεροντίας και την τήρηση 
του Βιβλίου Πράξεων της Γερόντιας και της Αδελφότη¬ 
τας, διατηρεί και ενημερώνειτο Βιβλίο Δοκίμων, το Μονα- 
χολόγιο, το Βιβλίο Κτηματολογίου, το Βιβλίο Πρωτοκόλ¬ 
λου εισερχομένων και εξερχομένων εγγράφων καθώς και 
το Αρχείο του Ησυχαστηρίου. 

Άρθρο 31 

Οι συμβάσεις εκποίησης ακινήτων επιτρέπονται, ύστερα 
από ευλογία του Σεβασμιωτάτου Μητροπολίτου Κερκύ- 
ρας και σύμφωνα με την ισχύουσα νομοθεσία, εάν αυτές 
είναι συμφέρουσες και επωφελείς για το ησυχαστήριο. 
Εξαιρούνται τα αποτελούντα το κτιριακό συγκρότημα του 
Ησυχαστηρίου, το οποίο καθίσταται με το παρόν αναπαλ¬ 
λοτρίωτο στο διηνεκές με κοινή και αμετάκλητη απόφαση 
των ιδρυτριών και η διάταξη αυτή δεν μπορεί να τροπο¬ 
ποιηθεί. 


Οι συνάψεις δανείων ενυπόθηκων ή μη, δωρεές και απο¬ 
φάσεις για διάθεση οποιουδήποτε ποσού άνω των 150 
ευρώ για κάποιο αγαθοεργό σκοπό, αποφασίζονται, συ- 
νομολογούνται και ενεργούνται μόνο μετά από έγκριση 
της Γ εροντίας, ύστερα από εισήγηση της Ηγουμένης. 

Για την κατάθεση ή ανάληψη χρημάτων σε Τράπεζες ή 
Ταχυδρομικά Ταμιευτήρια ή στο Ταμείο Παρακαταθηκών 
και Δανείων ή κάθε φύσης Οργανισμό, απαιτείται απόφα¬ 
ση της Γερόντιας και εξουσιοδότηση με πρακτικό αυτής 
σε ένα από τα μέλη της - κατά προτίμηση στην Ταμία- να 
ενεργήσει σχετικά επ’ ονόματιτου Ησυχαστηρίου. 

Άρθρο 32 

Το Ησυχαστήριο ως προς το διαχειριστικό μέρος είναι 
αδέσμευτο και αυτοτελές, υπαγόμενο μόνο σε αυστηρό 
και άγρυπνο έλεγχο για τη νομιμότητα και τη σκοπιμότητα 
κάθε δαπάνης του από τα προβλεπόμενα με το παρόν όρ¬ 
γανά της, δηλαδή της Γ εροντίας και Αδελφότητας, χωρίς 
να θίγονται οι δικαιοδοσίες του οικείου επισκόπου. 

Άρθρο 33 

Το Ησυχαστήριο εκπροσωπείται σε κάθε Δικαστήριο 
και κάθε Αρχή Διοικητικής, Εκκλησιαστικής και οποιαδή¬ 
ποτε άλλης φύσης, καθώς και σε κάθε Οργανισμό από ένα 
από τα μέλη της Γ εροντίας, το οποίο ορίζεται με απόφα¬ 
σή της. Τους κατάλληλους για τη διαχείριση και υπερά¬ 
σπιση οποιοσδήποτε υπόθεσης του Ησυχαστηρίου δικη¬ 
γόρους, διορίζει κάθε φορά η Γ εροντία με απόφασή της, 
που επικυρώνεται από το Σεβασμιώτατο Μητροπολίτη 
Κερκύρας και Παξών. 

Άρθρα 34ο-38ο 

Πνευματική ζωή - έλεγχος - ποινές 
Άρθρο 34 

Την άσκηση του πειθαρχικού ελέγχου στις αδελφές του 
Ησυχαστηρίου έχει η Ηγουμένη, η Γ εροντία και η Σύναξη 
της Αδελφότητας. Γ ια τις κάθε φορά πειθαρχικές παρα¬ 
βάσεις και παραπτώματα τα οποία διαπράττονται από 
αδελφές του Ησυχαστηρίου, επιβάλλονται οι ακόλουθες 
ποινές, σύμφωνα προς τα θέσμια που επικρατούν στους 
μοναχικούς κανονισμούς, α) Παραίνεση και νουθεσία δύο 
φορές ενώπιον της Γερόντιας και σε περίπτωση μη συμ¬ 
μόρφωσης, μία φορά ενώπιον της Αδελφότητας, που συ- 
γκαλείταιγι’ αυτό απάτην Ηγουμένη. β) Ακοινωνησίατης 
κοινής Τράπεζας και απομόνωση της υπαίτιας στο κελί 
της από δύο μέχριτριάντα μέρες, γ) Κομποσκοίνι, δ) Παύ¬ 
ση από το διακόνημα. ε) Απώλεια της σειράς της κουράς 
και μετάταξη της υπαίτιας σε κατώτερη σειρά, στ) Έκ¬ 
πτωση από το αξίωμα της Γ εροντίας ή στέρηση εκλογής 
για το αξίωμα αυτό από 1-5 έτη. ζ) Έκπτωση από το αξίω¬ 
μα της προϊσταμένης στη Γερόντια και η) Οριστική απο¬ 
βολή της υπαίτιας μοναχής από το Ησυχαστήριο. Οι ποι¬ 
νές α-δ επιβάλλονται από μόνη την Ηγουμένη, οι ποινή ε 
από τη Γερόντια με την εισήγηση της Ηγουμένης και οι 
ποινές στ, ζ και η από τη Σύναξη της Αδελφότητας και πά¬ 
λι με εισήγηση της Ηγουμένης. Οι αποφάσεις ζ και η κα¬ 
θίστανται ισχυρές και οριστικές ύστερα από την έγκριση 
του οικείου Μητροπολίτη. Εάν κάποια αδελφή θεωρήσει 
τον εαυτό της αδικούμενο από την Ηγουμένη, σε ότι αφο¬ 
ρά τις ποινές α-δ, δικαιούται να απευθύνει και να υποβά¬ 
λει τα παράπονά της στην Γ εροντία, η οποία εξετάζει το 
βάσιμο αυτών και παίρνει τα ανάλογα μέτρα. Εάν κάποια 
αδελφή υποβάλει κακόβουλα και εν γνώσει ψευδή παρά¬ 
πονα και αβάσιμες αιτιάσεις κατά της Ηγουμένης, η Γε¬ 
ρόντια προβαίνει αρμόδια για την επιβολή της ανάλογης 
πειθαρχικής ποινής σ’ αυτή. 

Άρθρον 35 

Όλες οι αδελφές χωρίς καμία εξαίρεση, ζουν στο Ησυ¬ 
χαστήριο κοινοβιακά διαιτώμενες σε κοινή Τράπεζα. Σε 
καμία αδελφή δεν επιτρέπεται η απουσία από την κοινή 
Τράπεζα και η κατ’ ιδίαν εστίασή της. Μόνον η ομολογου- 
μένως από ασθένεια εμποδιζόμενη αδελφή μπορεί να 
απαλλαγεί από την Ηγουμένη από την κοινή εστίαση, όσο 
χρόνο διαρκεί η ασθένειά της. 

Άρθρο 36 

Απαγορεύεται απόλυτα η απομάκρυνση από το Ησυχα¬ 
στήριο οποιοσδήποτε μοναχής χωρίς ειδική έγγραφη άδεια. 
Οι άδειες χορηγούνται μόνο λόγω ασθένειας ή για κάποια 
σοβαρή εργασία ή για υποθέσεις του Ησυχαστηρίου μέχρι 
δέκα μέρες από μόνη την Ηγουμένη και πάνω από δέκα μέ¬ 
ρες μετά από απόφαση της Γεροντίας. Για απουσία αδελ¬ 
φής πάνω από 30 ημέρες απαιτείται απόφαση της Γεροντίας 
η οποία υποβάλλεται για έγκριση απότονΣεβασμιώτατο Μη¬ 
τροπολίτη Κερκύρας και Παξών. 

Άρθρο 37 

Μετο δεδομένο ότι το Ησυχαστήριο έχει κοινοβιακά χαρα¬ 
κτήρα, απαγορεύεται απόλυτα η κατασκευή και πώληση από 
τις αδελφές αυτού εργόχειρων οποιοσδήποτε φύσης για 
προσωπική οικονομική ωφέλεια. Κάθε ποσό που εισπράττε- 
ται από οποιαδήποτε αδελφή παραδίνεται υποχρεωτικά στο 
κοινό ταμείο του Ησυχαστηρίου γιατις ανάγκες του συνόλου 
των αδελφών αυτού γιατί, συνεπεία των κοινοβιακών αρχών 
των μοναστηριακών αδελφοτήτων της Ανατολικής Ορθοδό¬ 
ξου του Χριστού Εκκλησίας, οι αδελφές του κοινοβίου στε¬ 
ρούνται του δικαιώματος να έχουν ιδία περιουσία. 

Άρθρο 38 

Η άσκηση της αγάπης, της υπακοής και της αυστηρής 
πειθαρχίας, της ταπείνωσης, της πρόθυμης επιτέλεσης 
των εσωτερικών και εξωτερικών εργασιών του Ησυχαστη¬ 
ρίου, ο απόλυτος προς την Ηγουμένη και τα λοιπά όργανα 
του Ησυχαστηρίου σεβασμός, η μη αποδοχή δώρων χωρίς 
την άδεια της Ηγουμένης, καθώς και κάθε μοναχική χρι¬ 
στιανική αρετή αποτελούν ηθικό διάγραμμα απαρέγκλιτο, 
του οποίου η τήρηση αυστηρά εποπτεύεται από την Ηγου¬ 
μένη και τη Γεροντία, η δε παράβασή του τιμωρείται αυ¬ 
στηρά από τα αρμόδια όργανα του Ησυχαστηρίου που 
ασκούν την πειθαρχική εξουσία. 

Άρθρα 39ο-46ο 
Αοιπές διατάξεις 

Άρθρο 39 

Το Ησυχαστήριο τηρεί: α) Βιβλίο Μοναχολόγιο. β) Βιβλίο 
Πρακτικών Γερόντιας και Αδελφότητας, γ) Κτηματολόγιο 
του Ησυχαστηρίου, δ) Βιβλίο εσόδων και εξόδων Ταμείου. 
Τα τρία πρώτα από τα παραπάνω τηρεί η Γραμματέας του 
Ησυχαστηρίου, το δε τέταρτο η εκάστοτε Ταμίας του. Επί¬ 
σης υπάρχει τμήμα βιβλιοθήκης και αναγνωστηρίου. 

Άρθρο 40 

Το Ησυχαστήριο έχει σφραγίδα κυκλική και φέρει στο 
μέσον εικόνα της Αγίας Παρασκευής και γύρω από αυτήν 
κυκλικά τις λέξεις «ΙΕΡΟ ΗΣΥΧΑΣΤΗΡΙΟ ΠΑΝΤΟΚΡΑΤΟ- 
ΡΟΣ ΚΑΜΑΡΕΛΑΣ». 

Άρθρο 41 

Κάθε έγγραφο του Ησυχαστηρίου σφραγίζεται με τη 
σφραγίδα του Ησυχαστηρίου και φέρει την υπογραφή 
της Ηγουμένης και μετά απ’ αυτή τοποθετείται η φράση 
«και αι συν εμοί εν Χριστώ αδελφαί». 

Άρθρο 42 

Η παραμονή και διανυκτέρευση ανδρών στο Ησυχαστή¬ 


ριο απαγορεύεται. Επιτρέπεται η παραμονή κατά την ημέ¬ 
ρα ατόμων μόνο εάν πρόκειται για πρόσωπα που έχουν σο¬ 
βαρή εργασία στο Ησυχαστήριο ή για άλλες εξαιρετικές πε¬ 
ριπτώσεις, γιατις οποίες κρίνει και αποφασίζει η Ηγουμένη. 
Σε όλους που εισέρχονται και παραμένουν στο Ησυχαστή¬ 
ριο, επιβάλλεται η κόσμια και σεμνή περιβολή και ανάλογη 
προς την ιερότητα συμπεριφορά. Γ ια την τήρηση των ανω¬ 
τέρω ευθύνεταιη θυρωρός και ξεναγόςτου Ησυχαστηρίου. 

Άρθρο 43 

Το Ησυχαστήριο γιορτάζει δύο φορές το χρόνο, στις 6 
Αυγούστου, εορτή της Μεταμορφώσεωςτου Σωτήρος και 
στις 21 Νοεμβρίου, εορτή των Εισοδίωντης Θεοτόκου. 

Άρθρο 44 

Το Ησυχαστήριο θεωρείται ότι υφίσταται σε ενέργεια 
και λειτουργία και αν μόνο μία αδελφή από τα μέλη του 
επιζεί. Σε αυτή την περίπτωση η αδελφή αυτή αντικαθιστά 
όλα τα Όργανα του Ησυχαστηρίου υπό την επίβλεψη του 
εκάστοτε Μητροπολίτου. Όμως και επί πέντε (5) έτη μετά 
το θάνατο της τελευταίας, το Ησυχαστήριο δεν θεωρείται 
διαλελυμένο αλλά ότι απλώς τελεί σε διακοπή της λει¬ 
τουργίας του, ενώ η κινητή και ακίνητη περιουσίατου δια¬ 
χειρίζεται από την Ιερά Μητρόπολη. Μετά την πενταετία 
που προαναφέρθηκε και εφόσον δεν εμφανισθεί και εγκα¬ 
τασταθεί κάποια αδελφή (μετά από σχετική αίτησή της 
την Ιερά Μητρόπολη Κερκύρας, Παξών και Διαποντίων 
Νήσων), θεωρείται πλέον διαλελυμένο. Όλη η κατά τον 
χρόνο της διάλυσης κινητή και ακίνητη περιουσία του πε¬ 
ριέρχεται στην Ιερά Μητρόπολη στην οποία υπάγεται με 
αποκλειστικό σκοπό, κατά τη ρητή βούληση των ιδρυ- 
τριών του, την το συντομότερο δυνατό επανίδρυση και 
επαναλειτουργία του ως Ιερού Γυναικείου Ησυχαστηρίου 
(Ν.Π.Ι.Δ). Το άρθρο αυτό δεν μπορεί να τροποποιηθεί. 

Άρθρο 45 

Το παρόν καταστατικό δεν μπορεί να μεταβληθεί κατά 
τις θεμελιώδεις του διατάξεις, σύμφωνα με αυτά που 
εκτέθηκαν στην αρχή του παρόντος, θεμελιώδεις διατά¬ 
ξεις θεωρούνται οι των άρθρων 1,2, 4, 5, 6, 8, 10, 12, 15, 
18, 25,31,32, 33, 39, 40, 41,43 και 44. 

Οποιαδήποτε τροποποίηση του παρόντος Κανονισμού 
αποφασίζεται από τη Γ εροντία και ψηφίζεται από τη Σύ¬ 
ναξη της Αδελφότητας, με πλειοψηφία τουλάχιστον 2/3 
των συμμετεχόντων σε αυτή αδελφών, ενώ τέλος υπο¬ 
βάλλεται στον Σεβασμιώτατο Μητροπολίτη Κερκύρας, 
Παξών και Διαποντίων Νήσων προς έγκριση και όσα ο νό¬ 
μος ορίζει για τη δημοσίευση της τροποποιήσεως. 

Άρθρο 46 

Από την ίδρυση του Ησυχαστηρίου και στο εξής τα κα¬ 
θήκοντα της Ηγουμένης θα ασκεί η από τις ιδρύτριες μο¬ 
ναχή Πελαγία Γραμμένου, η οποία έχει εκλεγεί από τις 
λοιπές. Η μοναχή αυτή και μέχρι να εκλεγούν τα λοιπά μέ¬ 
λη της Γερόντιας θα ασκεί και τα καθήκοντα της Γερό¬ 
ντιας. Μετά την οριστική έγκριση του παρόντος και τη δη¬ 
μοσίευσή του στην Εφημερίδα της Κυβερνήσεως και το 
Περιοδικό «ΕΚΚΛΗΣΙΑ», εντός τριάντα ημερών θα διενερ- 
γηθεί εκλογή για την ανάδειξη των μελών της Γ εροντίας. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
προεδρικού διατάγματος. 

Αθήνα, 29 Ιουλίου 2005 

